text:
les di Sabbatskol
otro idioma
Les di sabbatskol kuartaal 3, aña 2022, Titula: Den e krisol ku Kristu
Les 9: Un Bida di Alabansa
Bida di Alabansa
Lesa pa e siman aki:
Fil. 4:4-7, , Hos. 5:13- 6:20, Salmo 145, Echonan 16:16-34, 2 Kron. 20:1-30.
TEKSTO PRINSIPAL:
"Keda semper kontentu den Señor! Mi ta ripití: Keda kontentu!" (Filipensenan 4:4).
djamars, 23-08-2022
Alabá Señor kisas no por ta natural pa nos, asta den sirkunstansia bon. Pues, kuantu mas difisil pa hasié den esnan malu? Sinembargo, ta esei ta loke nos ta yamá pa hasi. Alabansa ta algu ku nos mester praktiká te ora e kambia di ta un aktividat hasí na un momento partikular na un atmósfera kaminda nos ta biba. Alabansa no mester ta un akto spesífiko, sino un forma spesífiko di bida mes
Lesa Salmo 145. Kua ta e motibonan ku David ta duna pa alabá Dios? Den ki forma e palabranan di e salmo akí lo mester ta propio di bo?
E gran predikador britániko Charles Haddon Spurgeon a skirbi un buki yamá The Practice of Praise. E ta basá riba versíkulo 7 di e salmo di awe. Den e versíkulo kòrtiku aki, Spurgeon ta yama nos atenshon na tres kos importante ku por yuda den desaroyá alabansa den nos bida.
1. Nos ta praktiká alabansa ora nos wak rònt di nos. Si nos no wak rònt di nos pa mira e grandesa di Dios, nos lo no tin motibu pa alab'E. Kiko bo por mira den e mundu kreá ku ta digno di alabansa, manera e bunitesa di Dios su kreashon? Kiko bo por mira den e mundu spiritual ku ta digno di alabansa, manera e fe kresiente den un hóben kristian?
2. Nos ta praktiká alabansa ora nos kòrda loke nos a mira. Si nos ke biba den un atmósfera di alabansa, nos mester ta kapas pa kòrda e motibu p'e. Den ki forma nos por kòrda e gran kosnan tokante Dios (manera desaroyá ritual òf símbolo nobo ku ta kòrda nos riba Su bondat), pa asina Su bondat i e bèrdat tokante djE no slep for di nos mente?
3. Nos ta praktiká alabansa ora nos ta papia di dje. Alabansa no ta algu ku nos ta hasi den nos kabes. Ta e intenshon pa e sali for di nos boka, pa esnan rònt di nos tend'é. Kua motibu bo por pensa pa alabá Dios verbalmente? Kiko e efekto di un alabansa asina lo ta, i riba ken?
Kue un pen i papel i pasa algun tempu ta traha riba e tres puntonan aki. Kiko bo por hasi pa desaroyá e kustumber di alabansa den bo bida?
104


c: text/html

text:
Oranjestad-Diabierna anochi Brazil Taekwondo Stichting a reuni leu for di cas cu e meta di pasa ariba tur e potretnan, layout y texto di e calender pa asina corigi esaki pa por entrega esaki bek cerca señor Mauro Jones di Jonespublicidad. Tur hende a gusta e layout cu Mauro Jones a usa pa aña 2015.
Brazil Taekwondo Stichting a haci e ultimo correccionnan na e calender di aña 2015.Posted: September 7, 2014 in Johnny Habibe
Tur aña Mauro Jones ta diseña e calender di Brazil Taekwondo Stichting pa duna e calender algo unico y diferente pa e pueblo por goza di e calender ora cu nan cumpra esaki pa hinca den nan hogar. Un di e cosnan cu a hala hopi atencion cerca tur hende ta e idea unico cu Mauro Jones ta usa tur aña y cu a laga tur hende bisa cu e calender aki ta mas bunita cu esun di e aña anterior. Durante di e reunion Jeritza Arends a trece e cuenta di Brazil taekwondo Stichting cu tin actualmente. Awor cu Brazil Taekwondo Stichting ta conta cu mas mucha e bus mester core 4 biaha pa dia pa asina busca y hiba tur e muchanan bek pa nan cas.
Esaki ta gastonan extra cu a bin acerca y ta pone cu Brazil Taekwondo Stichting mester bay recauda mas fondo pa cubri tur e gastonan aki. Tambe a atende un carta cu a bin for di ASU. Awor ta contanto e dianan pa e campeonato di Aruba Caribbean Cargo/Arumia Logistics Taekwondo Cup 2014 cu ta dia 13 di September den Centro di Bario Brazil.

robotstxt: allowed

filter: keep


text:
Diasabra den oranan di marduga a drenta yamada cu tin un auto coriendo malo riba caminda.
Tabata sospecha cu e ta bou influencia. E tabata riba LG Smith Boulevard banda di Turbo Rotonde direccion pariba. Polisnan tabata cerca y a bay mesora tras di e auto. Banda di Arubus na Playa a para e chauffeur cu e auto. Tabata un damita. A pidie baha. E amigonan tambe a baha.
Despues cu Polis a papia cune no a detene. A purba haya otro hende pa bay cu e auto. No a haya mesora y pesey Polis a dicidi di bay cu e auto warda y laga e damita cu tur su amigonan na pia. E amigonan no tabata comporta nan mes nechi. Tin cu tabata haci expresion mahos.


text:
Detenshon relashoná ku ladronisia.
KOMUNIKADO DI PRENSA
334 / 2019
24 ougùstùs 2019
Detenshon relashoná ku ladronisia.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djasabra 24 di ougùstùs 2019, alrededor di 04.37’or, di mardugá Sentral di Polis a risibí
informashon di un kaso di ladronisia ku ta tumando lugá den e bario di Julian.
Na yegada di polis nan a topa ku un hòmber ku a konta polis ku el a gara un hòmber
sospechoso na momentu ku e tabata hortando piesa for di su outo.
Na e sitio a detené e hòmber, D.D.G.S., nasé na Kòrsou di 19 aña di edat, komo sospechoso
den e kaso di ladronisia ariba menshoná.
A presentá e sospechoso dilanti di un Fiskal Ouksiliar ku a ordená su enkarselamentu
pendiente di mas investigashon.


text:
Net prome cu elecion parce cu kier pone e famoso incinerator na Parkietenbos “hals over kop” den funcion, cu desde 2018 ta para pasobra el a bin sin dryer. Serlimar a hay’e ta paga pa e dryer, mientras e otro participantenan a haci nan oferta completo cu dryer. Pa colmo ta un modelo cu tecnicamente no tin e capacidad pa procesa loke ta su proposito, esta e cantidad di sludge, medical waste y kadavers.
Na december 2019 a denuncia na OMtur e iregularidadnan rond di e destaho publico encuanto e incinerator, pasobra CTC hamas lo por a bin na remarca pa cumpra e incinerator conforme e rekisitonan cu tawatin stipula. E destaho publico tabata diseña pa exclui otro companianan di participa, pasobra e contract pa CTC tawata cla poni riba mesa.
Mientras no a haya un contesta di OM encuanto e investigacion penal, hues den caso sumario di 21 augustus 2020 a dicta cu e instalacion y testmento di e incinerator a sosode ilegalmente. Dia 23 juni 2021 lo tin un caso administrativo tocante e mesun incinerator y dia 23 di juli 2021 un otro caso den beroep administrativo contra e rechaso pa otorga documentonan y informacion riba y tur loke a pasa rond e incinerator, falta di transparencia y violacion di principionan di bon gobernacion.
Remarcabel ta cu dia 17 di juni 2021 director di DOW, sr. Marlon Croes den un conferencia di prensa, a sali na defensa di e contracto otorga na CTC y a purba pa desvia pueblo di e realidad. Presente tabata e director di DWJZ, sr. George Croes cu a menciona cu por instala cualkier instalacion cu ta rekeri permiso conforme e hinderverordening sin pidi e permiso prome. Mientras cu ley y hues den e caso sumario menciona hustamente a bisa : ”vast staat dat het Land niet beschikt over een hindervergunning ten behoeve van de oprichting van de incinerator, en gesteld noch is gebleken dat het Land beschikt over een Landsbesluit in voormelde zin. Door in weerwil daarvan evenwel een incinerator op het terrein van de vuilnisbelt op te richten en ook nog eens naar eigen zeggen van het Land testmatig in werking/bedrijf te stellen handelt het Land onrechtmatig….”.
Oprichten su sinonimo ta instaleren, locual segun e ley Hinderverordening no ta permiti. Tambesr. George Croes ta admiti cu algo a bay robes. No a informa e habitantenan y a menciona cu a faya di cumpli cu e ley door di dianan di fiesta. Hecho ta cu varios leynan a wordo viola pa pone e incinerator den funcion. Sr. Marlon Croes ta menciona e ROPV cu awor tambe tin cu wordo pasa den pura pa por sigi cu e mision di e incinerator. Sr. Marlon Croes a menciona cu a pone un windvaan, cu por sierto no ta visibel desde Bucutiweg manera hues a stipula y tampoco ta ubica na e uitlaat di e incinerator na e lugar cu hues a stipula. Mientras ta dudoso cu e windvaan ta funcionando bon mirando cu hasta ora biento cambia e ta keda mustra e mesun direccion pa lama. Ningun momento sr. Marlon Croes ta menciona cu ora e aire toxico no ta direccion pa e casnan e ta direccion pa e rifnan cu segun nos natuurbeschermingverordening ta cay bou di natuurpark. Obviamente sr. Marlon Croes no sa tampoco di e ley aki. Ta tristo con directornan ta falta tanto conocemento di nos leynan y con gobierno ta sigi aplaudi y apoya esnan cu ta trapa riba nos leynan y estado di derecho.
Loke tambe ta remarcabel ta cu den Solo di Pueblo di 16 juni 2021 CTC a desmenti cu algo lo a bay malo den pasado na Seroe Teishi. Pero Sr. Marlon Croes den conferencia di prensa mes ta admiti cu CTC a haci mal trabou na Seroe Teish. Segun e cu CTC ta certifica pa haci e trabou, pero na ningun momento a presenta un documento pa demostra esaki. Mientras e ta bisa, sin prueba, cu otro companianan localno tin e experticio menciona, ta conoci cu Aruba tin varios compania cu si ta specialisa den maneho di desperdicio y ta registra como tal na camara di comercio. Remarcabel ta cu e mesun compania CTC a haya contrato na 2018 pa pone liners y pipes na Seroe Teishi pa Afl. 372.886,07 y ta bisa cu ta coba so nan lo tabata coba na Seroe Teishi y nada mas. Kico a pasa cu e placa cu a wordo duna pa pone liners y gaspipes, pasobra na 2019 den un video riba facebook ex-minister Otmar Oduber mes ta bisa cu no a pone liners ni gaspipes.
CTC ta inscribi como un compania di escavacion, pues no ta un compania di maneho di desperdicio. Di unda anto e tal experticio. Ora cu otro compania ta pidi hindervergunning, e statutaire doelstelling ta wordo controla si e compania ta autorisa y tin e obhetivo pa eherce locual e ta pidiendo permiso p’e. Den caso di CTC a menciona cu a desvia di e procedura regular di nos ley di comptabilidad, obviamente pa por complace cu CTC den pura.
E incinerator cu a wordo cumpra na 2018, awor diripente tin hopi pura pa pone den funcion prome cu eleccion pa asina por complace y regla contract pura cu CTC. E ta obvio cu integridad y transparencia nunca tabata e plato fuerte di e gobierno aki. Mientras Aruba ta pasando den temponan financieramente dificil, CTC si ta sigi gosa di un trato cu handschoen di filpa. Gobierno cu ayudo di directornan di departamento ta haci uso di e pandora box pa hustifica corpucion di dia cla .


text:
Reino: Hulanda tambe a informa cu ultimo lunanan a conoce un aumento den prijs di gasoline. Awe e prijs di...Read more
Reino: E compania di Gas Gazprom di Rusia a cera e cranchi pa suministra gas pa Hulanda entrante diamars. Esaki...Read more
Reino: RIVM cu ta e departamento encarga cu salubridad na Hulanda a informa cu a registra e prome caso di...Read more
Reino: Homber asesina na Back Street, un hoben di inicial B.C a ser encontra morto den auto den cercania di...Read more
Reino: Schiphol ta bay subi su tarifa pa aerolinea nan cu un total di 37%. Pa aña 2022 cu 9%,...Read more
Reino: 161 keshi horta for di Fijnaart cu ta casi algo di 20 mil euro. Asina sra Van Dorp a...Read more
Reino: Diaranson atardi na Hulanda den area di Zwolle Noord a keda registra un caso di tiramento cu resultado fatal....Read more
Tormenta Eunice ta sutando Europa duro, diabierna atardi ora di Aruba tin registra cu 6 persona a perde nan bida....Read more
Reino: E abogadonan di e Prins Harry a informa corte diabierna cu e royal Britanico no ta desea di hiba...Read more
Diabierna Hulanda ta riba un alerta cora pa loke ta e situacion serio di tempo. Un biento basta fuerte ta...Read more
Reino: Na comienso di e crisis di corona virus rond di mundo, Hulanda no tabata suficiente prepara pa e brote...Read more
Reino: Durante conferencia di prensa na Hulanda diamars, a dicidi cambia algun regla cu ta conta pa e covid-19. E...Read more
Reino: Diamars RIVM a informa cu a registra 394.759 caso positivo nobo den un solo dia relaciona cu Corona Virus....Read more
Reino: RIVM a anuncia diamars cu a dal un aumento drastico di 105.840 caso positivo nobo. Ultimo 7 dia ta...Read more
Reino: Actualmente tin un aletra di subida di awa pa areanan di Rotterdam. E lama por subi yega te 2.62...Read more
Reino: RIVM dialuna a informa cu Hulanda a registra 64.757 positivo nobo. Ultimo simannan e cifranan ta aumentando dia pa...Read more
Un homber a keda descubri na e tren di aterisahe di un avion di carga “Cargolux” na e airport Schiphol...Read more
Reino: Diabierna Hulanda a registra 17.551 caso mas cu diahuebs. Total diabierna a registra 57.471 caso positivo nobo. For di...Read more
Reino: Prinses Beatrix a pasa siman pasa na Corsow. Prinses Beatrix (83) a test positief pa corona virus. Esey Rijksvoorlichtingsdienst...Read more
Reino: Bayendo pa di dos siman Hulanda su casonan ta alarmante, diadomingo RIVM a informa cu a registra 22.193 caso...Read more


text:
44 persona a fayece na un estampida durante un evento religioso masivo na Monte Meron, nort di Israel. Persona tabata celebra e evento religioso di Lag B’Omer, cu ta un evento publico anual mas grandi di Israel.
Pa conmemora e morto di rabino Shimon Bar Yochai, un sabio di Mishnaica di e siglo II cu e buki ‘El Zohar’ ta basa na misticismo hudio. “Esaki ta un di tragedia mas erg cu nos a experimenta. Mi no a wak nada asina for di emergencia na aña 2000”, Lazar Hyman, vicepresidente di organizacion di emergencia di boluntario United Hatzalah.
Dov Maisel, otro boluntario di United Hatzalah a bisa cu tin un 50.000 y 100.000 persona a subi pa celebra, miles di persona a wordo pusha for di un trapi pa subi e cero y a keda cay riba otro. Polis ta investigando kico a provoca e incidente.
Prome minister, Benjamin Netanyahu a papia di e incidente y gran disaster. “Tur ta haciendo oracion pa e bienestar di tur esnan herida. Forsa pa esnan cu ta haciendo e trabou di rescate.”
Tur aña, centenares di miles di hudio ta acudi na evento di tumab di Bar Yochai na monte Meron, cu ta na region di Alta Galilea nort di Israel, un 40 km di e ciudad di Haifa.
Reunion tabata posibel e aña aki pa motibo di disminucion di casonan di coronavirus na Israel. Israel a vacuna mas di 58% di nan poblacion, cual ta bira un poblacion mas vacuna di mundo.
Ministerio di salud a recomenda pa no bay e festival, el a adverti cu pandemia no a caba ainda. Sinembargo tabatin un presion pa autoridad laga nan sigui cu evento pa motibo cu a cancela aña pasa.
Tur esnan herida a keda transporta pa Hospital Ziv na Safed, e hospital Rambam na Haifa y Centro Medico Galilee na Nahariya, segun director ehecutivo Hatzalah, Eli Pollack a bisa. A usa 6 helicopter pa traslada e heridonan.


text:
SEÑOR ta bon; E ta un fòrti den tempu di angustia; un refugio pa tur ku skonde serka djE. Un felis siman Dios bendishona bo .
Hakobo 1:12
Felis ta e hende ku ta para firme no opstante e pruebanan ku e ta pasa aden. Ora e pasa e pruebanan ku éksito, lo e risibí bida komo premio, un korona ku Dios a primintí esnan ku ta stim’É.
Salm 46:1-3
Dios ta nos refugio, E ta nos fortalesa, El a resultá un yudador den mesté. P’esei nos no tin miedu, maske tera por tembla, òf serunan hundi den fondo di laman; maske awa di laman por ronka i skuma òf
Salm 91:1-10
Abo ku ta biba bou di amparo di Altísimo, ta hospedá den sombra di Dios omnipotente, bisa SEÑOR: ‘Mi refugio, mi fòrti, mi Dios, den kende mi ta pone mi konfiansa!’ Pasobra E ta libra bo for di kui di
Salm 91:9-11
Komo b’a yama SEÑOR ‘Mi Refugio’ i a bai skonde serka Dios Altísimo, ningun desgrasia lo no yega serka bo, ningun plaga lo no yega na bo tènt. Pasobra El a manda su angelnan warda bo unda ku bo bai.


text:
Minister Maduro a reuni cu Rabbi Baruch Zeilicovich di Beth Israel Synagogue
Minister Maduro a reuni cu Rabbi Baruch Zeilicovich di Beth Israel Synagogue
ORANJESTAD – Como Minister encarga cu Cultura, Minister Maduro ta responsabel pa e ‘Erediensten’ di nos Pais. Den cuadro di e trabounan relaciona cu ‘Erediensten,’ Minister Maduro a cera conoci cu Rabbi Baruch Zeilicovich di Beth Israel Synagogue, kende ta e guia spiritual nobo pa e comunidad Hudiu na Aruba. Rabbi Baruch ta sucesor di Rabbi Daniel Kripper kende tabata den funcion desde 2013 te cu 2022. Rabbi Baruch no ta desconoci, ya cu e Rabbi tin 32 aña ta bin Aruba como turista. Na varios ocasion Rabbi Baruch a yuda cu ceremonia di bar mitzvah y casamento na Aruba. Minister Maduro a hiba un combersacion ameno cu Rabbi Baruch riba e importancia pa un persona por conta cu guia spiritual. Sigur na momento di pandemia y tragedia, guia spiritual ta brinda consuelo y ta crea conocemento pa por sigui enfrenta e retonan di tur dia. E mandatario ta desea Rabbi Baruch hopi exito cu e trabou noble di guia e comunidad Hudiu na Aruba.


text:
Moveshon basa riba edat
MOVESHON BASA RIBA EDAT I INFORMASHON TOKANTE MINI HOMETRAINER! Moveshon pa muchanan bou di 18 anja: mester move tur dia modera te ku intensivo alomenos 1 ora . P.e. kana, kore baiskel of hunga. E aktividatnan ku wordu hasi mester ta basa riba mantenshon of drecha nan forsa, flexibilidat, coordinacion i pa fortalese nan wesunan. Moveshon pa adulto entre 18-55 anja: mester move modera-intensivo alomenos 5 dia di siman un mei ora pa dia. P.e.…
Dikon move mainta, merdia i anochi?
Kuminsa move mas tantu i sport ta nifika majoria biaha cu bo ta kuminsa cu un estilo di bida mas aktivo. Un desishon salu naturalmente, pero bo mester sa kuantu movimiento ta sufisiente i kon bo ta soru pa bo skohe e aktividatnan cu abo tin mester i cu bo ta keda persevera te ora e bira parti di bo estilo di bida. Pasombra asina so bo por keda disfruta di e beneficionan. I e…
Moveshon pa diferente motibu ta bon pa bo salu.
Aki un par di motibu dikon moveshon ta bon: • Movement regular ta baha e risico riba por ehempel atake, diabetis, kanser na tripa o preshon haltu • Moveshon regular ta judabo tene bo peso riba nivel • Moveshon ta bon pa bo wesunan, muskulonan I skarnirnan • Moveshon ta judabo ku bo salu mental Personan cu ta move hopi tin un mihor imagen di nan mes i no ta sufri di angustia I depreshon.…


text:
Teps kon pa motiva muchanan pa lesa
Lesamentu tin hopi benefisio pa muchanan. Un par di ehempel di e benefisionan aki ta:
- E mucha lo hanja puntonan mas haltu na skol
- Lesamentu ta bon pa desarojo di e idoma
Tabatin un estudio ku ta indika un konekshon entre mehora lesamentu di muchanan di edat di 7 anja i lokual nan ganashi(salario) lo ta 35 anja despues.
Alabes investigashonan a proba ku ora bo lesa na un mucha i delibera lokual a wordu lesa ta e miho manera pa hisa nan IQ i sinjanan pa hanja un pashon pa lesamentu.
Teps kon pa motiva un mucha pa lesa:
- Laga e mucha mes skohe un buki pa e lesa
- Lesa bukinan riba e nivel korekto di e mucha
- Varia den e sorto di bukinan
- Lesa huntu ku e mucha
- Skohe un momento vast pa lesa
- Lesa tambe na e mucha
- No forsa e mucha pa lesa(pero hasiele di un manera ku e ta agradabel pe)


text:
KRALENDIJK – For di luna di mart Kolegio Ehekutivo a kuminsá ku e proseso pa tur luna aktualisá preis di gasolin na Boneiru konforme e preisnan di kompra mensual. E adaptashonnan mensual ta tuma lugá kada biaha riba e di dos djabièrnè di luna.
Entrante 15 di yüli 2022 un biaha mas ta adaptá e preisnan di benta pa kombustibel. Den e adaptashon di preis akí a apliká e preskripshonnan di e Dekreto Temporal di 25 di mart 2022 relashoná ku e redukshon di akseins Hulanda Karibense 2022, nr. 2022-104414, (Staatscourant Nr. 8683 di 28 di mart 2022). Te ku 1 di aprel 2022 e tarifa di akseins pa gasolin (MOGAS95) tabata USD 31,86 sèn pa hèktoliter. Konforme e dekreto temporal menshoná akí riba e tarifa di akseins pa gasolin (MOGAS95) ta USD 15,86 sèn pa hèktoliter pa e periodo di 1 di aprel 2022 te ku 31 di desèmber 2022.
A base di loke tin menshoná akí riba Kolegio Ehekutivo ta anunsiá e siguiente preisnan di benta pa kombustibel:
A ilustrá e adaptashonnan di preis na Boneiru, Aruba i Kòrsou den e grafiknan akí bou. Den e grafiknan por mira ku e preis di benta aktual pa gasolin i disel ta kana pareu ku e preisnan di benta na Kòrsou. Medidanan di parti di gobièrnu, entre otro redukshon di akseins, ta inkluí den e preisnan di benta na Boneiru i Kòrsou. Sin e redukshon di akseins e preis di gasolin lo tabata mas haltu.
Splikashon di e komponentenan di tarifa


text:
KRALENDIJK – Wouter Koolmees, minister di asuntunan sosial i di labor den e programa na televishon djabièrnè último “Op 1” a deklará.: “ Kompanianan ku via e areglo di NOW a pidi supsidio di salario pa por sigui paga nan trahadónan, entrante yüni por retirá nan empleadonan.
Esaki ta un medida ku Ulanda Oropeo a tuma.
Na Boneiru e areglo di NOW ta bálido te ku 13 di yuni 2020 i ta un areglo spesial trahá pa ku e situashon di nos isla komo konsekuensia ku a sera Boneiru pa evitá e plamamentu di e virus di corona, konosí komo Covid-19.
E notisia aki a lanta hopi preokupashon serka USIBO. Manera ta konosí e “NOW-regeling” aki ta konta pa nos tambe te ku 13 di yüni 2020. Ela yuda ku por a mantené un gran kantidat di trahadó na trabou i evitá un kalamidat sosial. Nos sa ku for di seno di Diálogó Sentral lo sali un petishon pa alargá e areglo aki minimal te fin di 2020. Sinembargo Nos no tin ningun garantia ku Ulanda lo akordá e petishon aki. Pues nos mester sali for di e realidat di ku 13 di yüni awor. e areglo lo terminá. Esei lo nifiká ku retironan por kuminsá kai. Aki nos no konosé un areglo di desempleo(ww-uitkering). Pues esnan ku haña retiro lo bai kai den ” onderstant ” kual montante no ta uno di kanta makamba si nos realisá ku e minimo sosial awor aki pa un soltero ta Usd 951 pa luna. Ademas lo mester tene kuenta ku no ta tur trahadó lo bin na remarke pa ònderstant, ya ku ta tene kuenta ku entrada di pareha. Pues un situashon serio i di atenshon
USIBO ta hasi un yamada na e sindikatonan miembro pa kuminsá sondea kiko lo nifiká si e medida aki stòp13 di yüni awor pa kuponan di trabou na e diferente kompanianan ku ta organisá den un sindikato i ku a hasi uzo di e areglo aki. USIBO di su parti lo bai na inventarisá kiko e situashon aki lo ta pa e merkado laboral den su totalidat.
En todo kaso mester kuminsá pensa kiko lo por hasi pa mantené mas kupo di trabou posibel. Lo mester pensa kreativamente. Nos no por drumi warda 13 di yüni yega pa e ora ei bai kuminsá pensa kiko tin ku hasi. E promé akshon di USIBO lo ta di manda un karta di urgensia pa e Plataforma di Diálogo Sentral kaminda nos ta eksponé e situashon aki pa e keda tratá.
Vishon USIBO pa despues ku habri.
Ta importante pa nos desaroyá un vishon, un pensamentu pa e situashon ku lo bai tin despues ku habri bèk. Opviamente e preokupashon mayó ta I lo ta kon ta start e motor ekonómiko bèk i kon ta limitá e daño na e mínimo. USIBO kier a trese e siguiente komparashon. Ekonomia ta pa nos manera un garoshi ku ta karga nos desaroyo sosial ekonómiko, esta ta e garoshi ku den dje tin prosperidat i bienestar di nos pueblo. Miéntras ku e prosperidat ta para pa e adelanto material, bienestar ta esun ku ta determiná e kalidat di bida di nos hendenan.
Pa nos alkansá e desaroyo sosial ekonómiko duradero i balansá(esta un repartishon husto di nos entradanan), USIBO ta mira un koperashon estrecho, habrí i transparente entre tres forsa. Nan ta Gobièrno, Organisashon di Empresarionan i Organisashon di Trahadónan.
Gobièrnu.
E ròl di gobièrnu ta pa prepará e kaminda riba kua e garoshi tin ku kore suave. Insentivanan fiskal, eliminashon di burokrasia, servisio optimal, akuerdonan ku otro merkadonan, lei- i reglanan pa organisá nos komunidat ets. Ku e kaminda bon drechá i ku kontinuamente ta mantené e kaminda den un estado optimal, ta hasi posibel pa e otro dos forsanan por funshoná.optimal.
Organisashon di Empresarionan.
Esakinan ta e haladónan di e garoshi. Mirando ku e kaminda ta bon drechá i ku un bon plan di mantenshon, nan ta inverti i ta dispuesto di kore riesgo pa kuminsá tur klase di negoshi ku ta kuadra den e maneho ku gobièrno stipulá. Ta den e konteksto aki nos di USIBO ta sostené nan den e pensamentu ku nan a desaroyá pa bin ku medidanan adishonal pa en todo kaso mantené e negoshonan bibu i krea un perspektiva positivo pa e negoshinan por sigui drei I asina mantené e kuponan di trabou. Pues nan a hasi petishon pa medidanan adishonal pa e garoshi no kibra.
Organisashon di Trahadónan
Trahadónan i nan organisashon sindikal ta e pushadónan di e garoshi. Nan ta e motor di e outo. Nan ta e perkurá pa produkshon. Pues nan ròl ta sumamente importante den e desaroyo nobo ku nos ta bai enfrentá. Pa tal rason USIBO a lansa dos idea, uno ta pa bin ku un instituto finansiero propio ku ta bai karga e desaroyo. Fondonan den e instituto ei lo mester bin di nos fondonan di penshun, nos kompanianan di aseguro, nos bankonan, nos gobièrnonan, di fondonan internashonal(Fondo di krisis di Oropa, Fondo di Banko di Desaroyo di Ulanda, Fondo di Banko Mundial), pero tambe di fondonan prosedente di repartishon di bienes ora a disolvé Antia i no na e delaster lugá fondonan for di nos organisashonnan di empresarionan i di trahadónan. E fundeshi pa lanta e insituto aki a keda poné na 1997 ku un estudio di fakibilidat i un desishon di 2014 pa lanta e instituto efektivamente.
E di dos idea ku USIBO a lansa ta pa nos uza e tempunan benidero pa re-eduká e merkado laboral. Kosnan lo bai kambia sigur, teknologia lo drenta na gran eskala, mundo di IT lo ta importante, lo bai robotisá nosmerkado laboral. E preshon riba nos sitema di seguridat sosial lo oumentá .Pa tal rason nos mester kuminsá na re-eduká i reformá nos forma di traha. Invershon den esaki lo duna máksimo rendimentu na e desaroyo sosial ekonómiko.
Finalmente USIBO kier trese dilanti ku pa e vishon aki haña un oportunidat real i sinsero pa bira un éksito e ta rekerí un “mindset” nobo ku por sierto e COVID 19 pa malu ku e por tabata i ta pa nos salubridat ela siña nos un kos ku hamas nos por lubidá, esta pa nos sobrebibí nos mester praktiká SOLIDARISMO. Nos mester kita for di e idea I pensmaneu individualista di Ami pa ami i Dios pa sobrá. Na Ulandes Ikke ikke en de rest mag stikken,
SOLIDARISMO ta: E konsiensia ku apesar ku indivduonan tin diferente tarea, diferente interes, diferente balornan, òrdu i koherensia di un komunidat ta dependé di por konfia otro pa ehekutá sierto tareanan spesífiko. Esaki ta enserá ku individuonan ta realisá ku defendé o yuda interesnan di otro al final ta na interes di e individuo mes. Na nos pareser ta asina aki so nos lo por enfrentá e normal nobo despues di e krisis aki.
Pregunta ta: NOS TA KLA MENTALMENTE PA BAN ENFRENTA E RETO AKI ?


text:
Dos persona cu a pidi FASE a fayece
Criticanan riba FASE ta bisa cu defuntonan a cobra FASE, creando e percepcion cu a usa nomber di defuntonan pa asina por a cobra FASE! Esey ta infunda. Naturalmente cu algo asina ta un fraude. Pero tesey a sosode?
Den un carta manda diahuebs atardi dor di Promer Minister di Aruba pa SIMAR, e mandatario ta acalara e punto aki:
Ta trata di dos persona, cu a pidi FASE, y despues a fayece, y enberdad a wordo paga e placa di ayudo di FASE. E dos personanan aki a haci nan peticion estando na bida y ta trata aki di e prome peticion. Un persona a fayece prome cu el’a haya FASE. E otro a fayece durante cu e tabata hayando FASE durante e prome 3 lunanan. E prome peticion tabata valido pa 3 luna. Na Juli 2020 a cuminza e segundo periodo pa dos luna.
Pues, e realidad ta cu un persona fayece prome cu el’a haya FASE y un otro durante cu e ta haya FASE. Esaki ta algo totalmente for di control di Gobierno, departamentonan, Minister y for di control di tur hende.
Esaki nan ta yama fraude? Ta mustra un desesperacion total cu mester ocuri na lansa engaño den pueblo, cu meta pa causa instigacion. E hecho cu ta saca e sucedido aki, y kier converti’ele den un critica politico, y djey kier traha storia rond di dje, ta algo totalmente condenabel.
Promer Minister a skirbi den un carta di conesta pa SIMAR y VAN HUFFELEN:
In 2 gevallen heeft er betaling van FASE noodsteun laatsgevonden terwijl de personen in kwestie waren overleden. Ten tijde van aanvraag waren deze personen in leven en hebben
een correcte aanvraag gedaan tot FASE. Deze aanvragen zijn tijdens de eerste aanvraag periode geschied.
Een persoon is helaas overleden in afwachting van betaling van de FASE en de andere gedurende dat de persoon al FASE ontving. Gezien het feit dat de eerste aanvraag periode geldig was voor 3 maanden FASE en in juli 2020 de tweede termijn van FASE voor 2
maanden geldig was, hebben deze personen doorbetaling gekregen.


text:
KRALENDIJK- Den siman tras di lomba por a ripará un moveshon poko straño di parti di Selibon, kaminda ku e kompania di gobièrnu a habri un página di Feisbuk nobo, ku yama ‘Selibon Pa Bo’. Segun deskripshon di e página ku a habri dia 25 di ougùstùs, ta trata di “Selibon NV su página pa informa bo di e kosnan ofisial”.
E deskripshon aki ta lanta vários interogante. Si ‘Selibon Pa Bo’ ta e página di Feisbuk pa informa bo di kosnan ofisial, esaki ta impliká outomátikamente ku e otro página di Feisbuk, ku nòmber Selibon N.V. ta kontené ‘informashonnnan no-ofisial’? O sea: Ora nos mira un publikashon riba página Selibon N.V. mihó nos no pone muchu atenshon na dje, pasombra no por garantisá ku ta trata di ‘kosnan ofisial’?
Nos ta komprondé ku Selibon últimamente ta bou di hopi preshon i tambe ta sufri bou di hopi krítika riba medionan sosial, pa loke ta su gerensia i su maneho. Den e kuadro ei kisas ta lógiko, ku e kompania ta buska moda di kontratá sierto eksperto ora ta trata di prensa i komunikashon.
Pero e kompania, ku ta un kompania di gobièrnu i dor di esei un kompania ku mester tuma na serio, mester perkurá sí ku e ayudo ku e ta buska no ponele sali di panchi bai kai den kandela.
Loke na mi opinion Selibon ku su página nobo ta i lo kousa, ta ku niun hende no ta mira su página di Feisbuk prinsipal komo algu ku por konfia òf ku tin informashon di balor. Esaki lógikamente por kousa daño serio na reputashon di e kompania, ora ta traha di komunikashon via medionan sosial.
Na Hulandes tin un dicho bunita: ‘Bezint eer gij begint’. O sea: Sòpi purá ta sali salu. Personalmente mi ta kere ku lo ta bon pa Selibon reflehá un poko mas si di berdat nan ke sigui riba e kaminda aki ku e moveshon straño aki ku por afektá nan imagen komo kompania serio i di nivel.


text:
Kralendijk- Treinernan pa personal di kabina di EZ Air e dianan aki ta na Miami pa sigui un programa di ‘Train the Trainer’ pa avionan nobo Saab340 ku e aerolínea pronto lo kuminsá operá.
E treinen ta nesesario ya ku ta trata di avion nobo ku ta rekerí personal di kabina na bordo. Despues di sigui e treinen spesial aki, e instruktornan mes por sigui duna treinen na otro personal di kabina na Kòrsou i Boneiru mes.
E avionnan nobo ta pas den a plan di EZ Air pa gradualmente kambia pa avionan ku ta karga mas pasahero i un ekspanshon di su ret di ruta.
Saab
E avionnan Saab340 tin un kapasidat di 34 stul i por bula mas leu ku avionan Beechcraft 1900 ku e kompania ta uzando. Pa e kantidat di pasahero ku e avionan por karga ta rekerí tambe personal di kabina pa siguridat i tambe pa por duna mihó servisio na bordo.
Aparte di treinen pa personal di kabina, tambe tin treinen ta tumando lugá pa pilotonan i mekanikonan di a aerolinea pa nan por mantené e tipo di avion aki.


text:
E actriz Naya Rivera ta perdi desde ayera den Lake Piru na California, unda el a bay hunto cu su yiu homber Josey di cuater aña. E strea di Glee a huur un pontoon boat ayera merdia y 3 ora despues un otro navegante a bati alarma ora cu el a wak e boto ta drief, cu un mucha drumi a bordo. E chaleconan salbabida ta un norma pa uza den e lake, sinembargo a haya esun di Naya den e boto pero su yiu si tabatin di dje bisti. Segun e autoridadnan di Los Angeles a informa, cu ora a interoga e yiu chikito pa sa e paradero di su mama, el a contesta cu el a bay landa y no a bolbe mas.
Lake Piru ta keda 60 miya di e cas di Naya Rivera y 20 miya di unda el a crece na Valencia. E fans di e actriz a haci un peticion na Ventura County pa nan resumi e buskeda y nan a recauda 5000 firma den e prome ora. Naya Rivera a share un potret conmovedor di dje y Josey un dia prome di su desaparicion cu e caption: just the two of us. Riba e Instagram di e actriz ta comun pa mira e potretnan di dje hunto cu su yiu chikito, cu e ta comparti e custodia cu su ex, e actor Ryan Dorsey, di ken el a divoria na 2018.


text:
Publiká riba 02 Yüli 2022
E festividatnan aki despues di COVID-19, di promé, dos i tres di yüli ta keda dediká na señor Venancio ‘Pacheco’ Domaccasé ku a bai laga nos mas tempran den e aña akí i riba kada un di e dianan tin un momentu dediká na Pacheco.
Ayera na klousura di nos dia di Emansipashon (1 yüli) nos tabatin nos konsierto di kantadó mayó i awe nos ta selebrá nos Bandera ku na su nasementu Pacheco a forma parti di e komishon pa yega na dje, mayan nos tin nos Manifestashon kultural ku ta titulá Seú ta bai subi kaya, un eventu ku Pacheco a dediká hopi aña na dje pa yuda engrandesé.
Bida ta un lucha kontinuo i bandera di un pais ta e eskudo ku no konosé ni rasa, ni religion, ni kolo. Bandera ta e eskudo kaminda realmente nos tur ta igual. Tur dia nos ta rindi honor na nos bandera pa medio di nos trabou, ku honestidat i ku e rèspèt i amor ku nos tin pa nos bandera i pa nos dushi Kòrsou. Papia di bandera di un pais ta papia di e soño di un pueblo, un pueblo ku ta lucha tur dia pa su soño bira realidat. Nos bandera mester laga nos sinti nos mes patriótiko, soberano i liber i nos ta riba e kaminda ei.
Tin momentonan den bida ku nos no por pensa riba bienestar propio so, pero nos mester asumí responsabilidat pa e nesesidatnan di sosiedat en general. Ta esei ta e tarea di nos kada un den e gabinete aki, pone interes i bienestar propio un banda pa krea posibilidat nan nobo pa un komunidat ku no por keda biba bou di e sirkunstansianan di e último añanan ku a transkurí.
Nos tarea ta pa konvertí den akshonnan konkreto e programa di gobernashon i krea bienestar pa kada un ku ta biba riba nos dushi Kòrsou. Esaki nos por hasi solamente si komo gabinete nos traha i sakrifiká huntu. E video ku bosnan a mira i ku nos a saka djaweps atardi kaminda tur Ministernan den e gabinete aki ta aparesé den dje, a haña un akohida positivo i grandi serka pueblo di Kòrsou, pero e mensahe prinsipal tras di e video aki ta unidat i muestra ku huntu nos por logra influensia nos pueblo di un forma positivo.
Banda di tur esaki, ta bon pa nos para ketu ku un gobièrnu sin Dios, ta un gobièrnu destiná pa frakasá, nos mester inkluí nos kreador den tur loke nos ta hasi. Komo mandatario nos no ta perfekto, nos tin nos debilidatnan i nos fayonan, nos ta sernan humano meskos ku kada un di boso, pero nos mester demostrá ehèmpel i nos mester ta modelo pa nos hóbennan.
E siman aki Todopoderoso a mustra nos un biaha mas kon e ta pone su man riba nos isla i libra nos di situashon difísil. Kuantu di nos a dobla nos rudia òf baha nos kabes i gradisí Dios pa e gesto aki? Esaki ta un bendishon asina bunita di parti di Dios pa nos dushi Kòrsou. Asina nos ta risibí riba un base kontinuo bendishon ku nos no ta ni para ketu i gradisí. Nos yunan di tera ku ta destaká den deporte ta un bendishon pa Kòrsou i pa menshoná algun (Mi no ta bai menshoná tur), nos tin nos Jean Julien Rojer, tur nos peloteronan ku ta destaká den baseball di liganan grandi, nos gran Matthew Sophia den atletismo i hopi di nan mas ku ta duna Kòrsou, e isla chikitu akí, un promoshon impagabel…… Bisa mi ku nos no ta un isla bendishoná!
Awe 2 di yuli un fecha importante den nos historia i komo gabinete Pisas II nos ta komprometé nos mes ku nos ta sigui traha riba;
Gobièrnu di Kòrsou a inisiá un kampaña pa bini ku un emblema nobo pa Kòrsou. E “Count Down” pa e kampaña akí lo ser lansá djaluna awor 4 di yüli 2022 pa pueblo di Kòrsou kompleto por partisipá. Meskos ku na 1984 Kòrsou a haña su Bandera for di awe nos ta anunsiá ku Kòrsou lo tin su emblema nobo ku lo keda skohé for di diseñonan ku pueblo presentá pa Gobièrnu. Awe e komishon pa yega na un emblema nobo pa Kòrsou ta huntu ku nos pa selebrá nos dia di Bandera, laga nos deseá nan éksito ku nan tarea i ku pa 10-10-2022 nos lo por tin inougurashon di nos emblema nobo pa pais Kòrsou.
E pais aki ta di mi, pero e ta di bo tambe. Nos bandera ta waya pa mi, pero e ta waya pa bo tambe. Nos kier konstruí un Kòrsou próspero i ku bienestar pa nos tur, pero si abo no duna di bo parti, e kaminda lo bira mas largu i difísil. Ban enfrentá e retonan huntu i ban konstruí un futuro pa nos yunan, nos por i huntu nos lo logra esaki.
Por último, mi a duna un toke diferente na selebrashon di dia di bandera, esaki pa demonstrá ku bo no por keda hasi kosnan meskos i spera resultado diferente. Bo mester hasi kos diferente pa bo haña resultado diferente i nos lo kontinuá ku inovashon den nos maneho.
Un danki na tur mi koleganan i esnan ku no ta parti di mi Ministerio, pero ku a yuda pa nos selebrá nos dia di bandera.
Danki na nos barionan pa duna balor i realse na e dia i selebrá e di 38 aña di nos bandera den boso bario.
Sigui duna di bo parti i laga nos bandera sintié orguyoso di kada un di nos, mi dignidat i abo su dignidat tambe ta parti di nos bandera.
Pabien Kòrsou!
—
Sr. Sithree van Heydoorn
Minister di Enseñansa, Siensia, Kultura i Deporte


text:
Ministerio konserní
Hustisia
Promé Minister / Minister di Hustisia Gilmar Pisas a presensiá e konferensia di “Bestuurlijke Aanpak van Ondermijning” na WTC
Publiká riba 18 Novèmber 2021
Willemstad – Promé Minister / Minister di Hustisia Gilmar Pisas a presensiá e konferensia di “Bestuurlijke Aanpak van Ondermijning” na WTC dia 15 di novèmber 2021.
E konferensia a tuma lugá dos dia: djaluna 15 i djamars 16 di novèmber 2021.
E paisnan ku tabata presente tabata Kòrsou, komo anfitrion, Aruba, St. Maarten i Hulanda (inkluso islanan BES).
Representante di, entre otro, diferente ministerio, Ministerio Públiko, Polis i “Financial Intelligence Unit” di e paisnan, a elaborá tokante desaroyonan den nan pais, e instrumentonan hurídiko ku ta disponibel pa e prosesonan di gobernashon kombativo kontra kriminalidat. E ta importante pa por tin kolaborashon i e nesesidat di interkambio di informashon entre e organisashonnan enbolbí.
Pa minimalisá krímen organisá esei lo logra solamente ku un struktura integral. Aserkamentu puramente penal di investigashon, persekushon i enhuisiamentu kontra krímen organisá, lo no ta sufisiente.
Métodonan atministrativo gubernamental i preventivo ta nesesario pa gana e guera kontra krímen organisá.
Métodonan atministrativo por tira lus por ehèmpel riba mantenshon di reglanan lokal i tambe duna direkshon tokante otorgamentu di pèrmit, evaluashon di integridat, supervishon i kòntròl.
Esaki ta konta tambe pa kastigunan atministrativo gubernamental manera seramentu di lokalidatnan ku ta ser usa pa kriminalidat.
E trabou konhunto di entre otro atministrashon, Polis, Hustisia i servisionan finansiero ta esensial den esaki, kaminda e kompartimentu di informashon entre e servisionan por ser kordiná.
Pa prevenshon e énfasis ta ser butá riba e sektor privá.
E konferensia tabata organisá pa Ministerio di Asuntunan Interno i Relashonnan di Reino, i e ministrio di Hustisia i Seguridat. E tema tabata riba agènda di e siguiente Justitieel VierpartijenOverleg (JVO) di e ministerionan di Hustisia di e paisnan, ku ta tuma lugá dia 20 di yanüari 2022.
Ministerio konserní:
Hustisia


text:
Robert De Niro lo no papia malu mas di Donald Trump.
Despues ku anteriormente Robert De Niro a krítika Donald Trump basta fuerte, el a hasi algun komentario ménos negativo di e presidente elekto merikano. Resientemente De Niro a risibí e rekonosementu ‘Medal of Freedom’ di presidènt Barack Obama. Despues di e akto el papia ku e wepsait polítiko The Hill. E aktor di 73 aña a bisa ku tur hende mester warda i spera ku e lo duna e guia na e pais kaminda tur hende lo por benefisiá for di dje. Tantu hendenan na Merka mes pero tambe otronan for di rònt mundu. “Awor e ta presidente i mi ke mira kon e ta bai hasi esaki,” De Niro a bisa. Promé ku Trump a gana elekshon, De Niro no bisa kosnan muchu positivo di dje. Entre otro el a referí na Trump komo un persona bobo, un estafador ku nos sa di kiko e ta papia i no ta interes'é tampoko. Un persona ku ta kere ku e ta masha kos i ku no ta paga su belasting. Den video riba retnan sosoial, De Niro a bisa tambe ku Trump ta un idiot, pero awor e lo ta menos fuerte.


text:
ORANJESTAD – Iniciativa pa Desaroyo pa Empresa Arubano (IDEA) ta ripiti door di demanda grandi e workshop di ‘Time for taxes’.
IDEA kier a invita tur esnan cu tin un negoshi existente of cu ta den proceso pa habri un negoshi pa asisti na su workshop di: ‘Time for taxes’.
E workshop aki ta presenta door di Departamento di Impuesto (DIMP) y lo tuma luga otro siman, diamars, dia 15 di november 2022.
Algun topiconan:
Inkomsten y winstbelasting;
Administratieplicht;
Aangifteplicht;
Toepasselijke belastingen, manera BBO, LB and primanan social;
Kico tur mester tene cuenta cu ne y con pa aplica esaki ora bo tin un negoshi.
E workshop aki ta completamente GRATIS y ta tuma luga na Departamento di Asuntonan Economico, Comercio y Industria na Sun Plaza, di dos piso di 9.00 am pa 12.00 pm.
Pa tur empresario existente of cu ta den proceso pa habri un negoshi y cu kier atende e workshop aki mester registra via e siguiente link (por haya e link aki riba nos Facebook page:‘Idea-Aruba’):
https://www.eventbrite.nl/e/time-for-taxes-everything-smes-need-to-know-about-filing-taxes-tickets-464284466337
Si acaso mester di mas informacion por yama nos na telefon #: 521-2440/ 521-2439.
Cupo ta limita, nos ta ward’abo!
Abo tin un Idea? Haci bo Idea realidad. Bishita Idea na Departamento di Asuntonan Economico, Comercio y Industria, na Sun Plaza di dos piso, y nan lo yud’abo cu tur informacion y guia necesario.


text:
Servisio pa kliente
Bon biní na e Servisio pa kliente di WEB Boneiru! Den e rúbrika aki bo ta lesa tur kos tokante nos servisio i proseduranan. Pa informashon tokante nos tarifa i kondishon primi aki.
Si tòg ahinda bo tin pregunta, òf ke tuma kontakto personalmente? E tim di Servisio na kliente ta kla pa sirbi bu!
Hidden
Hidden
Konekshonnan
Aki bo ta haña informashon tokante konekshonnan temporal i definitivo pa awa i elektrisidat. Bo ke hasi konekshon di un instalashon propio pa koriente bèrdè na e ret di WEB? Aki bo ta lesa e reglanan. Bo ta biba den un área di kunuku? WEB gustosamente ta konsehá bo!
Bo no ta doño di e parsela kubo ta hasi petishon pa konekshon? Tene kuenta ku lo siguiente:
- Sòru pa entregá un apoderashon firmá no mas bieu ku 6 luna i un kopia di prueba di legitimashon bálido di e doño;
- Den algun kaso mester entregá dokumentonan manera un akto di fayesementu, Buki di famia òf dokumentashon di kuratela!
Download aki e Formulario petishon di konekshon (pdf)
Kambionan
Kambionan ta konserní establesimentu, mudansa, kambio di adrès i nòmber. Aki bo ta lesa kon pa regla e asuntunan aki na WEB.
Ta konserní un parsela ku bo no ta doño dje? Tene kuenta ku lo siguiente:
- Sòru pa entregá un apoderashon firmá no mas bieu ku 6 luna i un kopia di un prueba di legitimashon bálido di e doño;
- Den algun kaso mester entregá dokumentonan manera un akto di fayesementu, Buki di famia òf dokumentashon di kuratela!
Instalashon koriente bèrdè
Bo kier konektá bo mes instalashon di pènel solar òf energia di bientu riba e ret di WEB? Esei ta posibel. Un instalashon asina yamá ‘instalashon di DG’. Ta obligatorio pa registrá i kùr bo instalashon na WEB. Esaki ta konta tambe pa ekspanshon di instalashonnan di DG.
Dikon? Pa bo propio seguridat, esun di nos i tambe pa kontinuidat i kalidat di suministro di koriente.
Energia solar i energia di bientu no ta sin riesgo. Ta importante pa WEB tin konosementu di e sitio i grandura di bo instalashon di DG.
Nunka konektá un instalashon di koriente bèrdè ku a keda desaprobá riba e ret di elektrisidat. Si bo hasi esaki, tur konsekuensia negativo ta pa bo propio responsabilidat-. Si WEB enkontrá un instalashon desaprobá, lo deskontinuá entrega di koriente.
Riba e siguiente páginanan bo ta lesa mas tokante regla i proseduranan pa un instalashon di DG.
Paga tinu!:
- Bo no por konektá un instalashon di koriente bèrdè na e ret di elektrisidat di WEB ku Pagabon. Pa esei bo mester kambia bo meter di Pagabon pa un meter postpago.
- Bo kier bai off-grid ku bo instalashon di koriente bèrdè? Pues no ta konektá mas riba e ret di elektrisidat di WEB? Esaki ta posibel, pero tin gastu mará na dje. Semper konsultá deskonekshon di e ret ku WEB promé.
- Si bo instalashon di DG tin un kapasidat di mas ku 14 kVA, bo ta obligá di sigui paga WEB e tarifa di uso fiho pa 5 aña largu despues di deskonekshon.
Instalashon awa di irigashon
For di e instalashonnan di purifikashon di awa di kloaka na Kaminda Lagun un tuberia di liña di awa di irigashon ta kore bai sentro, hotèlnan i komplehonan di apartamento na parti di kosta wèst ku ta konektá riba e liña di awa di irigashon.
WEB ta suminstrá awa di kloaka purifiká komo awa di irigashon na hotèlnan i komplehonan di apartamentu ku e instalashonnan aprobá pa esaki. Entretantu na e parti wèst tin 41 meter di awa di irigashon instalá.
Área rural
Un konekshon riba e ret di WEB por lo general no ta posibel den e área rural. Un konekshon speshal di awa i/òf elektrisidat einan ta un invershon muchu grandi pa WEB.
Kisas tin un tuberia prinsipal òf un ret di elektrisidat ta kore banda di bo parsela. Den e kaso aki bo por hasi un petishon pa konekshon riba e ret. Posibel kostonan èkstra pa un konekshon asina ta pa bo propio kuenta.
Instaladónan registrá
Porta ta difísil pa distinguí instaladónan profeshonal di un tiradó di pará. Pa bo siguridat WEB ta hasi uzo di un lista di instaladónan registrá i paipfeter eksperensiá. E lista anualmente ta ser trahá dor di e Direktorado Supervishon i Mantenshon/ Directie Toezicht en Handhaving (DTH) di e Entidat Públiko Boneiru.
Download e Lista di Instaladó Registrá i Paipfeter Eksperensiá (pdf).
Keho
WEB Bonaire ta pone hopi énfasis na bon servisio. Lástimamente no ta tur ora kos ta bai manera nos ta deseá. Esei ta hopi fastioso, pa abo i pa nos. Bo tin un keho? Por fabor, entregá esaki! Asina huntu nos por solushoná e problema.
Keho di nos klientenan ta yuda nos mehorá nos servisio. Bo pregunta òf remarke tambe ta bon biní! Bo por entregá bo keho digital via e formulario di keho.
Despues ku nos risibí bo keho, nos ta manda un konfirmashon mesora pa bo via di meil. E periodo pa prosesá un keho ta máksimo 8 siman despues di e fecha di entrega.
UNKOBON
For di 2013 WEB tin un konvenio ku e bònt di konsumidó UNKOBON (Union di Konsumidó Boneiru). Huntu nos ta traha na transparensia di prestashon di WEB i balorashon di nos servisio pa kliente.
Pa WEB, kliente ta sentral. Nos ta traha kontinuamente na mehorashon di nos servisio pa kliente. Ku e konvenio ku UNKOBON nos ta suprayá e propósito akí. Di e manera aki huntu nos por garantisá e interes di e konsumidó.


text:
ORANJESTAD,Aruba
Recientemente Heart-Centered Leadership Foundation a duna un sesion di motivacion titula ‘The Road to Success’ (e ruta pa exito) na alumnonan di examenklas di John Wesley College. Durante 2 sesion, alumnonan di 2 examenklas a participa den forma interactivo, unda a papia tocante kico ta exito y e tiponan di exito cu tin (interno y externo). Despues a guia e hobennan riba e ‘ruta pa exito’ door di visualiza unda nan ta wak nan mes aki 1, 5, y 10 aña door di puntra diferente pregunta. E meta di e sesion aki ta pa pone hobennan refleha riba kico nan kier y con nan lo por
logra esaki.
Heart-Centered Leadership Foundation a wordo funda na 2008 cu e meta di inspira y empodera hobennan pa descubri nan potencial completo. Door di ofrece training, seminarionan, workshops, programanan, coaching y mentoring, e fundacion ta traha riba fomenta un generacion di hobennan cu ta resiliente, respetuoso, y responsabel. Nos programanan ta enfoka riba transformacion di paden bay pafo: reconoce calidadnan cu e hoben ta bon aden, traha riba locual tinco mehora, y fortalese e hoben su caracter pa e por para firme den su sapato.
Pa mas informacion tocante nos fundacion por tuma contacto cu nos na 5841211 of via email na hclfaruba@gmail.com


text:
Dialuna 4 di oktober ultimo Fundacion Movemento Ta Bida ( FMTB) a duna inicio na un otro proyecto sumamente valioso.
Ta trata aki di un Copy Center, cual lo hiba e nomber “Copy Center 60+”. Un idea cu a nace for di basta tempo, pero mester bisa un bunita idea por cierto, pero tambe sumamente costoso.
E nomber ta papia pa su mesĀ
Copy Center 60+ lo ta principalmente disponibel y na ordo na nos mas di 30 gruponan activo di 60+, tur rond di Aruba y registra serca Grupo Nucleo. Na hopi ocacion,Ā gruponan tawatin mester di algun copia pa nan miembronan y mester a paga sumanan, cu pa cada grupo tawata pisa enorme ariba nan presupuesto, y Fundacion tawata na altura di esaki.
E ideaĀ a cuminsa haya forma
Asina a cuminsa pidi ofertanan pa huur di un machine di copia na e diferente comerciantenanĀ grandi riba nos isla, na jan/febr 2020. Pa FMTB, e prijsnan ofresi tawata impagabel, y por bisa cu casi e idea a muri.
Delta Blue Electronics
Pa sorpresa di FMTB, a dura un par di siman y a drenta un yamada di Delta Blue cu un proposicion ,si nos lo kier purba un mashine segunda mano den bon condicion, cual lo wordo entrega bek despues cu e contract a vence entre Delta Blue y e comerciante. Hunto a delibera ariba esaki y a dicidi positivamente y e idea a bolbe a haya bida. Lamentablemente e deal no a bay door y nos mester a warda un par di siman mas, pasobra lo bay drenta un otro mashine, mas nobo, mas moderno y den super bon condicion. Cu e diferenia grandi cu lo no bay tin ningun huurovereenkomst pero cu Delta Blue Electronics lo bay regala e machine na FMTB, considerando e bunita idea pa nos adultonan mayor.
Esaki tawata e desicion mas bunita y importante cu FMTBĀ por a haya. Nos no a spera e noticia aki, pero ta conosi cu Sr y Sra Britten nan curason ta na e banda corecto den nan pecho y serca di esnan masĀ vulnerabel,Ā esta serca nos mucha y hobennan, nos hendenan special y nos adultonan mayor. Sr Osmar Britten, actual Gerente di Delta Blue Electronics hunto cu Sra Ingrid Croes-Dubero, voluntario di FMTB y alabes mentor, tawatin e honor di a corta e sinta y habri e Copy Center 60+ oficialmente den presencia di sr Alvan Arends di Delta Blue,Ā sr Rudy Leysner y sra Greta Illes-Paesch di parti di directiva di FMTB, sra Rosa Leon, coordinador di Proyecto Hunto Grandi Grandi Hunto y e mentornan sra Stella Geerman y sra Lupita Gil.
Cede Aruba
Di parti di Cede Aruba, FMTB a logra haya e parti financiero pa cubri gastonan relaciona cu mantencion y compra di parts, si ta necesario, di e mashin, durante un temporada.
Copy Center 60+ Ā ta situa den edificio di IBISA den oficina de FMTB na Frankrijktraat 1. A scoge e lokalidad aki, pa motibo cu esakiĀ ta conosi caba pa mayoria dirigentenanĀ di e diferente gruponanĀ di 60+ y tin amplio lugar pa parkeer, ta na e piso abao y facil accesibel, hasta cu rolstoel. Lo bay duna servicio di saka copia, plastifica documentonan, inbinden etc. etc. na un prijs sumamente barata. E Centro lo bira operacional entrante 8 di november en adelante y dia(nan) y orario lo wordo anuncia dentro di poco.
PABIEN NA FUNDACION MOVEMENTO TA BIDA CU UN OTRO PROYECTO BALIOSO PAĀ NOS ADULTONANĀ MAYOR Y UN DANKI DI CURASON NAĀ DELTAĀ BLUEĀ ELECTRONICSĀ PA NAN APORTEĀ INCONDICIONAL Y NA CEDE ARUBA PA NAN CONTRIBUCION.


text:
Diasabra ultimo e Cede Paradera di MEP a keda inaugura den un forma festivo cu musica y tambe cu discurso politico di Lider di MEP Evelyn y di mi persona Parlamentario Xiomara Ruiz-Maduro kende ta encarga cu e Cede.
Eleccion ta mas cu bandera y sticker. Informacion ta crucial pa por forma nos propio opinion y tuma un bon decicion pa eleccion 2017 dia 22 di september proximo. MEP kier cumpli cu e deseo di Pueblo pa ta mas serca den nan districto cu informacion y asina bou encargo y responsabilidad di algun candidato di MEP den diferente districto lo tin Cede di MEP. Pa Cede Paradera mi persona Xiomara Ruiz-Maduro lo ta encarga.
Den un ambiente masha ameno y masaal, nos a brinda esnan presente informacion riba e Vision di MEP pa Aruba y nos a duna motivacion di nos presencia den politica di nos Pais. Un danki di curason ta bay na Team Xiomara pa e tremendo trabou desplega pa organisa un evento asina exitoso. Danki tambe na tur sponser cu a yuda nos. Y un palabra di profundo gratitud na tur persona cu a acudi na e Apertura Cede Paradera pa demostra nan sosten y apoyo na MEP y na mi persona en especial. Nos ta cla p’e cambio cu bo por confia aden!


text:
ORANJESTAD- 15 augustus 2021. Segun resumen di awe 135 persona a recupera y un total di 71 caso nobo di COVID-19 a keda registra cual 8 ta turista y 63 ta residente. E cifranan aki ta representa un 'Positivity rate' bou di nos residentenan di 25%. Cantidad di casonan activo di COVID-19 pa awe ta 1084 y cantidad di fayecidonan relaciona cu COVID-19 a aumenta na 119 cu fayecimento di 3 residente. Den e ultimo 30 dianan un total di 10 residente a fayece debi na complicacionnan relaciona cu COVID di cual 2 tawata tin vacuna y 8 no tawata tin ningun vacuna. Condolencia y forsa na famia di tur e fayecidonan.
Datos di COVID ta ilustra subida di casonan nobo cu un average semanal di 122 caso pa dia y un average di 'positivity rate' semanal di 30% pa dia.
Hospital tin actualmente 51 persona interna di cual 6 ta den ICU, 44 riba piso general y 1 riba piso di maternidad (hende muher na estado).


text:
Kralendijk- Ofisina di Impusto (Belastingdienst CN) ta informá ku nan a traha un asina yamá number di CRIB (Centraal Registratie Informatie Belastingplichtige), pa tur habitante entre 0 i 67 aña di edat. CRIB ta referí na Registrashon Sentral di Informashon di tur persona ku mester paga impuesto.
Ta manda e numbernan personal via un karta na tur persona, ku ta ku ta kai den e grupo di edat aki ku ta inskribí na registro sivil di Boneiru, Sint Eustatius i Saba. E bentaha ta ku no tin mester di bin ofisina di impuesto mas pa pidi òf pa bin buska un number di CRIB. Esaki no ta konta pa kompania.
Kiko ta un number di CRIB?
Un number di CRIB ta un number úniko ku ta mará na un persona, e ta pa tur hende ku ta registrá na Belastingdienst CN. E number ta na di promé lugá destiná pa kontakto entre persona i servisio di gobièrnu. Bo por pensa na por ehèmpel Belastingdienst, Entidat Públiko, Asuntunan Sosial òf Finansiamentu di Estudio. Hasiendo uso di number di CRIB, por prosesá pago por ehèmpel na un forma mas simpel i korekto.
Pa kiko bo mester di dje?
Bo mester di un number di CRIB ora bo tin kontakto ku Belastingdienst, por ehèmpel ora di yena bo formulario di deklarashon.
Ora di pago na Belastingdienst bo mester menshoná e number akí. Ora bo kumpra un outo òf motosaikel na Boneiru i bo ke pone number di e vehíkulo na bo nòmber serka Entidat Públiko, bo mester di number di CRIB tambe. Banda di esei bo (futuro) dunadó di trabou mester di number di CRIB pa atministrashon di salario.
Privasidat
Ku number di CRIB ta posibel pa saka afó ta di ken e number ta. Ta p’esei uso deskuidá di number di CRIB por trese riesgo di privasidat kuné. Por ehèmpel mal uso di dato personal i froude di identidat. Pa e motibu ei ta bon pa ta kouteloso ku dunamentu di bo number di CRIB.
Warda bo number bon
Habitante di Hulanda Karibense ku tabatin di aber anteriormente ku Belastingdienst CN, tin un number di CRIB kaba i nan no ta haña un karta awor. Warda bo number di CRIB bon. Si abo òf un di e miembronan di bo famia a pèrdè nan number di CRIB tòg, e ora ei bo por buska un deklarashon di CRIB na Belastingdienst. Bo mester bai ku un identifikashon.


text:
Departamento di Aduana Aruba ta pidi biaheronan pa tene na cuenta productonan cu ta rekeri permiso di importacion na momento cu regresa bek for di exterior.
Productonan cu ta rekeri un permiso di importacion valido:
- Remedi:
Si un biahero kier trece remedi e lo mester obtene un permiso di importacion for di Inspectie Volksgezondheid. Si bo persona ta uza e remedinan diariamente pidi bo doctor di cas un paspoort medico pa asina bo persona por indica cu e remedinan den bo ekipahe ta pa uzo personal. Aduana por controla esaki.
- Articulonan electronico:
Pa cierto articulonan electronico ta rekeri un permiso di importacion for di Directie Telecommunicatie Zaken. Esaki ta encera drones, aparatonan di telecomunicacion, etc.
- Carni of productonan traha di carni:
Pa por importa carni mester obtene un permiso di importacion for di Veterinaire Dienst. Pa ley ta prohibi pa importa carni of productonan traha di carni for di Sur America y America Central. Solamente ta permiti pa importa carninan for di Slachthuizen certifica di Merca y Europa.
- Mata:
Si un biahero kier trece mata e lo mester obtene un permiso di importacion for di Directie Landbouw, Veeteelt en Visserij.
Si durante control Aduana constata cu tin mercancianan cu ta prohibi pa ley, esaki lo wordo confisca inmediatamente y por resulta den un multa. E ta bon pa e biahero corda cu Aduana tey pa cumpli cu ley pa asina por yuda cuida e bienestar di nos comunidad.


text:
ORANJESTAD, Aruba: E enfermeronan cu pronto lo drenta den e edificio nobo ta hayando training pa asina siña traha cu e sistema nobo di Nurse call. E compania Croon Caribe oficialmente a otorga e sistema aki na Dr. Horacio E. Oduber Hospitaal dialuna ultimo.
Director di Croon Caribe, sr. Wim Hoenink a gradici Hospital pa e bunita tarea di por a haci e instalacion di e Sistema nobo di Nurse Call pa Hospital su edificio nobo. E colaboracion cu Croon Caribe tabatin cu Hospital pa cu esaki tabata uno hopi positivo. No tabatin hopi contratiempo cu e implementacion di e sistema nobo di henter e proyecto y a entrega esaki na tempo. Tur cos tabata den e budget y cu bon cooperacion di tur banda. Sr. Wim Hoenink a indica cu e ta un sistema nobo pa Hospital cu otro tipo di tecnica di cual tur enfermero mester custumbra cune ainda pero cu e ayudo di nos profesional tecniconan y e conocemento di e personal di Hospital esaki ta bay hopi bon.
Zorgmanager actual di Niet Snijdend 3, sra. Ruthmila Odor-Croes pronto lo drenta den e edificio nobo y pa cu esaki e ta hopi entusiasma. Den e edificio actual e enfermeronan ta traha cu e sistema unda cu e pashentnan ta primi boton pero esaki no ta duna nan niun idea ki tipo di emergencia tin den e camber. El a sigui splica cu e bel ta zona fuerte den e gang y tin biaha esaki por pasa den oranan di marduga, cual por ta hopi fastioso pa motibo cu e zonido di e bel ta lanta otro pashent den oranan di marduga. “Nos ta stimula hende cu si nan mester di yudansa, pa por fabor yama nan”, Ruthmila Odor-Croes splica.
E cambio grandi cu lo bay tin pa nan den e edificio nobo ta cu awo nan lo bay over na e sistema di paging. E sistema aki ta encera cu e pashent for di su cama por pidi yudansa y solamente esnan cu ta traha cu e pashent lo haya e “roeping”. Esaki lo trece cun’e privacidad y trankilidad, unda cu e chens pa haci fout ta bira menos. Lo yama e enfermero asigna, pero si pa un motibo of otro e tin otro emergencia y no ta contesta dentro di 1 minuut y mei, esaki lo zona cerca tur otro enfermero riba e piso via e sistema di paging cu no ta zona duro. Solamente na momento cu tin un caso di reanimacion of CPR, inmediatamente e lo zona duro cerca tur enfermero riba e piso y e luz pafo di e camber lo cende color blauw.
Enfermero di Niet Snijdend 3, sra. Anette Kelly-Wester a duna di conoce cu no solamente tin bel banda di e cama pa pidi asistencia pero tambe den baño. Ademas di esaki na momento cu e luz cende den gang ora e bel a wordo primi, nan por haya sa di biaha ki tipo di urgencia tin door cu tin diferente color di luz cu ta indica ki ta e urgencia di e pashent. Cu e sistema di pager nan ta ricibi e notificacion precies cua pashent ta bel y den caso cu ta un camber di 2 persona, e sistema tambe lo bisa e enfermero precies cua pashent a bel y si esaki ta riba cama of den baño. “Esey mi ta kere ta un di e cosnan mas importante, pasobra por bay mas dirigi riba e situacion na momento cu ta algo di emergencia”, el a splica.
Importante pa menciona tambe ta cu e pashent cu tin dificultad pa move man y/of ta haya cierto remedi via infuuspomp, por ehempel e pashentnan di neurologia, esaki tambe ta zona riba e pager ora e remedi ta cabando. Actualmente ta asina cu e mashin ta cuminsa piep y no solamente e zonido ta fastioso pero tambe e pashent kizas no sa kico ta pasando. Asina nan por traha mas pro- activo y eficiente y e pashent ta ricibi un cuido di calidad mas halto.
Dr. Horacio E. Oduber semper ta boga pa un miho calidad den cuido y e inversion aki ta uno cu ta sostene e vision aki.


text:
Ministerio di Finansa, GSH i APC ta evaluá posibilidatnan pa aliviá depositantenan di Girobank mas tantu posibel.
WILLEMSTAD – Na aprel 2021 a traspasá e kartera di kredito di Girobank pa GI-RO Settlement Holding BV (GSH). GSH ta kreá dor di Banko Sentral di Kòrsou i St. Maarten (CBCS) i ministerio di Finansa pa por yega na un likidashon kontrolá di Girobank. Un grupo chikí di profeshonalnan bankario i finansiero ta forma parti di GSH. GSH tin dos tarea kual ta paga e depositantenan, i paga e fiansa ku Pais Kòrsou a pone disponibel pa GSH.
Na momento ku GSH kumpli ku su obligashon ku gobièrnu (un fiansa ku gobièrnu a duna GSH a base di un fiansa ku gobièrnu a optené di Hulanda), e restante ta keda usá pa paga e depositantenan ku nò a haña 100% di nan depósitonan (ainda). Tin 30 depositante ku sumanan riba NAf 1.2 mion ku, a base di e modelo ku CBCS a skohe pa terminá e proseso di Areglo di Emergensia di Girobank, probablemente lo sufri daño finansiero kuantioso. Ta papia akí di fondonan di penshun, direktiva di skolnan, entidatnan semi gubernamental i empresanan finansiero.
E areglo entre GSH i gobièrnu tin algún implikashon ku mester wordu revisá, por ehempél gobièrnu tabata akshonista minoritario den Girobank pero tòg gobièrnu ta esun ku ta karga ku e kostonan di e solushon. A base di e areglo, gobièrnu su debe públiko a oumentá ku NAf 454 mion. E debe nò ta konsekuensia direkto di maneho di gobièrnu, pues ta nesesario pa buska un solushon pa esaki.
APC tin tres ròl den e ehersisio akí, kual ta (1) èks ko-akshonista di Girobank, (2) depositante i komo (3) doño di APC Bank, CHB i PSB. APC komo kliente di Girobank, huntu ku algun otro mas, nò a haña 100% di nan depósitonan ainda. Esaki kontrali na esnan ku tabatin un deposito te ku NAf 1.2 mion. Esaki ta hasi APC un partner importante den e proseso aki.
Entre otro pa e motibunan menshoná resientemente ministerio di Finansa a sinta na mesa huntu ku e representantenan di GSH i APC pa deliberá tokante posibel solushonnan pa e implikashonnan ariba menshoná. A inventarisá diferente opshon i alternativa pa e situashon aktual promé ku tuma desishon. Di akuerdo ku lei, e ophetivo mester ta pa protehá e interes di e depositantenan. Pais Kòrsou, ku a asumí e responsabilidat pa karga e kostonan di e solushon, mester por hasi esaki na un manera ku ta forma ménos gastu pa gobièrnu i konsekuentemente pa pueblo di Kòrsou.


text:
ULTIMO ORA
BONEIRU.
ATRAKO ARMA KAMINDA A BAI KU VEHIKULO DI E VIKTIMA TAMBE.
Ayera alrededor di 11:30or di anochi polis a haña notifikashon di un atrako ku arma na altura di Kaminda Djabo.
2 homber kara tapá a warda e viktima maskulino yega kas i a pone arma di kandela riba su kabes pa asina por a kita su outo, potmoni yabi di kas i yabi di outo for di dje.
E malhechornan a hui for di e sitio den e outo di e viktima. Ta trata aki di un Nissan Blue kolor B-8715.
Si un hende por a mira e vehikulo aki por fabor tuma kontakto ku polis na 911/ 715 8000
E kaso ta bou di investigashon
FUENTE: KPCN


text:
WILLEMSTAD – Ofisina di Turismo di Kòrsou (CTB) ta raportá ku Kòrsou a risibí un total di 400.576 turista di estadia durante e promé 10 lunanan di aña 2022 kual ta un kantidat di 19.586 turista di estadia adishonal kompará ku e mesun periodo na 2019. Na 2019 e kantidat registrá durante e mesun periodo tabata 380.990. E rekuperashon di e prestashon promé ku pandemia ta kontinuá sigun nos ta yegando fin di aña. Faltando solamente 2 luna pa 2022 terminá, CTB ta proyektá ku gran satisfakshon ku Kòrsou lo alkansá un kantidat rèkòrt di turista di estadia si e situashonnan aktual permanesé. Sifranan ku CTB a raportá anteriormente tabata un kantidat di 467.538 na 2015 i 463.684 na 2019. NOTA: Texto ta scirbi den Papiamento fonetico di Corsou.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
KRALENDIJK – Reinier van Zutphen di ombudsman a papia ku prensa loke nan a pone den rapòrt ku el a traha resientemente. Ta trata mas spesífiko e punto di atenshon riba situashon di e hende di edat, esta e ansiano, su forma di biba riba Boneiru, Sint Eustatius i Saba. “E miserabel 644 dòler ku e persona ta risibí pa luna no ta yega. Nos ta duna hopi atenshon hendenan di edat. Hopi a keda skirbi sinembargo den práktika nada. Tur kos ta keda na palabra. Tur kos ta skirbi riba nos “webpage” unda por haña un bista amplio di e situashon, kon miserabel e hende ta biba.
Hopi hende ta biba sin kos pa kome, no tin un situashon na kas manera mester ta. Djis imaginá nan no tin un kushina, wc, no por laba paña i mas. Promé kos ku mester sosodé, ta perkurá pa e hende tin kos pa kome awor. Kisas e hende mester di mas sen, of otro forma pa nan sobrebibí stabil, mester perkurá pa nan ta biba bon. Mester sinta awor na mesa pa atendé e situashon. Otro kos poko atenshon pa hende ku Demensia i diferente otro enfermedat, ku no ta risibí e trato apropiá.
E hende di edat no por kumpra den supermarket. Tin hende enfermo i mester di yudansa. E kuminda barata no ta saludabel, produktonan yen di suku loke ta malu pa salú di hende. E produkto saludabel ta hopi karu. Tur esakinan ta spliká den detaye den e rapòrt,” van Zutphen a menshoná. El a sigui konta:” Ta pensa ku despues di 10.10.10. kos lo a bira mihó, loke no ta e kaso.
No ta komprondé kiko ta e motibu ku ta dura asina tantu tempu pa kos kambia i bira igual i stabil manera ta e kaso na Hulanda. Tin bes karta nan ta yega serka e hende di edat i nan mester tuma nota di algu na hulandes i no ta komprondé. E forma aki no ta korekto. Nos mester di yudansa urgente pa BES Eilanden. Hopi posibilidat ku tin na Hulanda BES Eilanden no ta disponé di esaki. No lubidá tin hopi kos ku no ta na òrdu i ta loke e hende tin derecho pe. Nos ta papia di BES Eilanden, sinembargo Aruba i Kòrsou ta den mes situashon. Un ehèmpel den e rapòrt tin un kaso unda un enfermera a bishita un kliente i el a puntra e persona dikon e no a bebe remedi? E persona a kontest’é: Pasobra mi no tin kuminda pa kome promé ku por bebe e remedi. E situashon ta serio, van Zutphen a bisa. “ Mi a papia ku diferente persona i awor ta momentu pa tende kon ta bai kuminsá pa mira kon drecha e situashon. A skirbi hopi i awor mester ehekutá.
E hende di edat mester tin kuminda tur dia riba mesa!”
KRALENDIJK – Reinier van Zutphen di ombudsman a papia ku prensa loke nan a pone den rapòrt ku el a traha resientemente. Ta trata mas spesífiko e punto di atenshon riba situashon di e hende di edat, esta e ansiano, su forma di biba riba Boneiru, Sint Eustatius i Saba. “E miserabel 644 dòler ku e persona ta risibí pa luna no ta yega. Nos ta duna hopi atenshon hendenan di edat. Hopi a keda skirbi sinembargo den práktika nada. Tur kos ta keda na palabra. Tur kos ta skirbi riba nos “webpage” unda por haña un bista amplio di e situashon, kon miserabel e hende ta biba.


text:
Directie Natuur en Milieu (DNM) conhuntamente cu otro instancianan ta preparando pa e crusamento di e cangreu blauw na Pos Chikito.
E siman aki DOW a instala borchinan cu ta indica unda cangreunan ta bay crusa. ‘Land Crab Crossing’ na idioma Ingles asina mayoria di nos ta compronde e aviso pero na e imagen tambe por reconoce e especie. E borchinan ta color geel cu letternan preto. Lo kita e borchinan den temporada cu e cangreunan no ta activo pa crusa bai pa lama.
Un tiki di e cangreu blauw.E ta pertenece na e clase di Crustaceonan den e orden di Decapoda y e genero Cardisoma. E nomber scientifico ta Cardisoma Guanhumi. E ta un cangreu terestre di mayoria biaha color blauw. Nan colornan por diferencia un poco ora nan ta jong, nan ta color maron, den fase di transicion nan ta bira color biña of oranje, y esunnan hembra den temporada di pone webo ta bira geel of te hasta blanco. Por mira nan den areanan cerca di costa, mas tanto unda tin hopi mata di mangel y cu e suelo ta humedo. E cangreunan por mustra di tin menos actividad den temporada di secura y nan holnan ta mas tapa y asina cu tin mas yobida nan ta bira mas activo y ta sali. E cangreunan ta biba mas tanto den cercania di lama of costanan den e ecosistema di e matanan di mangel na unda e tera ta muha y di lodo. Nan ta coba buraconan te unda nan ta haya suficiente humedad pa nan desaroyo normal. E cangreunan ta come mata cu a decomoposita den lodo of cu a bira moli, insectonan lastrero, scorpion di mondi, resto di parha y otro bestia morto.
Den e relato aki Directie Natuur en Milieu kier a haci un peticion na comunidad pa den trancurso di luna di juni, cu e borchinan di aviso ta poni na Pos Chikito, pa eherce cautela, core mas poco poco p’asina yuda e cangreunan crusa cu siguridad. Banda di Santo Largo na Savaneta tambe por tin actividad di cangreunan.
E temporada di pone webo ta di juni pa juli tur aña. Ora luna ta yen, cangreunan ta bay lama pa laba nan cabutiti (webonan).
E cangreu tin un balor ecologico halto pa e matanan di mangel cu tin na nos costanan. E conservacion di e cangreunan blauw ta crucial pa e preservacion di e mondi cera di matanan di mangel. Claramente e cangreunan blauw ta na peliger na diferente momento di nan desaroyo. Un di e menasanan mas grandi ta hende y den e caso aki trafico tambe. Mester menciona cu door di desaroyo y trahamento di caminda sin tene cuenta cu crusamento di cangreunan, por limita nan di yega lama. Durante temporada di migra pa laba nan cabutiti (webonan) na lama e automobilistanan ta trapa e cangreunan na cantidad halto matando e hembranan cu ta carga cu webo pa bay pone y no ta logra haci esaki. E pikimento di palonan (driftwood) na lama tambe ta stroba crecemento di e cantidad di cangreu. Na unda mayoria ta sconde den nan fase jubenil.
DNM ta alerta cu den e dianan aki cu luna yen lo bay tin crusamento di cangreu blauw na Pos Chikito y area di Santo Largo. Eherce cautela den trafico tanten e borchinan ta poni.
Pa cualkier sucedido por notifica nos inmediatamente via nos facebook page dnmaruba of plataforma Infraruba.com ora cu weita actividad di crusamento di cangreunan. Un danki na NGO’s nan cu a duna nan sosten cu informacion valioso pa realisa e proyecto aki.


text:
Magic FM como bo emisora cu ta cubri tur evento historico, ta cla prepara pa trece pa bo e evento deportivo mas grandi di cada cuater aña, esta Copa Mundial cu pa aña 2022 lo tuma luga na e Qatar, cuminsando 20 di november pa 18 di december 2022. Ta bay tin un total di 64 wega cu lo keda hunga durante e temporada di mundial, di cual e emisora t’ey cubri e gran mayoria pa nos isla. E deporte di futbol ta trece e nacionnan di mundo hunto.
Un total di 32 team lo bataya pa asina mira cua team ta bay cas cu e codicia copa mundial. E teamnan manera: Alemania, Argentina, Hulanda, Brasil ,Belgica, Croacia, Dinamarca, Spaña, Francia, Inglatera, Polonia, Portugal, Uruguay, Serbia, Suisa, USA, Ecuador, Senegal, Australia, Mexico, Qatar, Hapon, Serbia, Maroco, Wales, Tunisia, Cameroon, Korea, Saudi Arabia, Costa Rica, Inglatera y Ghana tambe ta cla.
Introduciendo e caranan nobo hunto cu Cadochi Kock
Magic FM a prepara un team di comentarista capacita y cu amplio experencia den e tereno di futbol cu lo duna tur e detayenan di e hungadonan y tambe e estadisticonan di e weganan, combina cu e historia di Copa Mundial kende ta e.o. Cadochi Kock. E biaha aki introduciendo e caranan no desconoci den e mundo di futbol, esta Arianne Westerburger y Devin de Veer. Ambos ta conoci como lider femenino actual den e mundo di futbol infantil y hubenil.
Ken ta e presentadonan e aña aki
Cadochi Kock
Conocido presentado cu ta cumpli 40 aña den transmision e aña aki y naracion dje weganan di futbol. Despues di a presenta deporte pa hopi aña na television, a transmiti na radio y tin un carera impresionante den deporte, e aña aki un biaha mas ta bay comparti su experiencia y conocemento di e mundo di futbol den e weganan mundial di QATAR 2022. El a cuminsa su carera como narador aña 1982 ora cu AJAX a bin hunga na ARUBA contra RCA dia 7 di januari ’82 y e no por a hunga, ya cu el a kibra pia den e ultimo wega di campeonato cu tabata dia 15 di december 1981.
Tabata Janchi Tromp e.f.m. cu a invita Cadochi pa comenta e wega RCA/AJAX hunto cu ne. Janchi tabata nara y Cadochi a comenta. El a cay na agrado di hopi oyente. El a sigui comenta cu Janchi, trahando den casino y e coleganan di trabou tabata bisa Cadochi pa sigui nara. Cadochi a transmiti varios wega pa Z86 tanto aki na Aruba como Corsou. Alabes a transmiti pa TELE CURACAO durante un torneo internacional cu Inter milan- Santos-sel di Venezuela y UNDEBA reenforsa hunto cu Don Hector Rosario y Sol confedor.
Alabes a transmiti varios wega hunto cu Gonzalo Cuales na TV 11 y a transmiti eliminatorio pa Mundial 98 for di Baranquilla, Colombia, durante e wega entre Argentina y Colombia. Cadochi a transmiti for di Trinidad y Surnam na diferente ocasion. Varios aña tambe na e canal ATV, a cuminsa cu e weganan di Mundial, Copa America, Copa Confederacion -Copa Europa y e weganan eliminatorio. E aña aki lo ta di tres Copa Mundial cu e ta bay nara pa MAGIC 96.5 FM. Cadochi keto bay ta mantene su mes den condicion door di ta constantemente den movecion cu futbol, ta hunga golf y ademas ta keda activo cu cana tur dia. Famoso pa canta su golnan y nara wega den su estilo unico.
Devin de Veer
Tin 28 aña di edad y a nace aki na Aruba. El a cuminsa di chikito den landamento sincronisa, desde su 9 aña di edad y cu 13 aña tabata forma parti di e team nacional di Aruba y a representa nos isla na Republica Dominicana, Corsou y Puerto Rico e.o. Devin a biba dos aña na Corsou y aya a coach Club di Synchro na Corsou.
Devin a hunga volleyball pa seis aña largo. Apart di tin un trabou importante den e compania MetaCorp, su amor pa deporte ta bisto. Despues di a bin bek Aruba ta envolvi cu RCA y ta lider di muchanan bou di 5 aña. E tin su licencia D como coach di futbol y a maneho di e team como miembro di directiva di e team di RCA y ta kedando cla cu Licencia C.
Arianne Westerburger
Ta mama di dos cu un amor y pasion pa e deporte futbol. Naci y biba na Aruba den e bario di Companashi. Arianne a lanta ta haci ballet y baila den grupo di baile y canta den coro (De Trupialen). El a cuminsa haci e deporte rey cu e edad di 12 aña pa su team RCA y a sigui haci e deporte aki te na un edad mas adulto. El a hunga seleccion di Aruba contra entre otro Corsou, Boneiro, Colombia y USA (college team). Aparte di su trabao, Arianne a subi escenario pa prome biaha cu su 15 aña na Corsou cu e orkesta OREO. El a forma parti tambe di Zeta Band, Orkesta Delicious y awo despues di algun aña den background, ta forma parti di e banda SUONA. E amor pa futbol ta algo cu el a lanta cu ne biniendo for di un famia di futbol diariamente. A yega di hunga pa Riverplate y SV Dakota y ta gradicido na e team y coach. Na aña 2018 a aserc’e pa bay bek RCA na unda a hunga pa mas of menos dos aña. Awor Arianne ta forma parti di e directiva di RCA for di december 2021 como secretaria y tambe como leidster di division U20 y tambe ta kedando cla cu Licencia C.
Na caminda pa mundial
‘Na caminda pa mundial’ a cuminsa desde luna di augustus 21 y despues lo desemboca den transmision y cobertura di e weganan mas grandi y importante cu lo cuminsa oficialmente dia 20 di november pa 8 di december 2022. E weganan lo ta 6:00 am–9:00 am, 12:00 pm y 3:00 pm y e emisora lo cubri practicamente esunnan mas popular durante henter e temporada, cual ta un total di 42.
MAGIC FM ta gradici e partnernan den comercio cu a duna nan sosten pa realisacion di e bunita proyecto deportivo unico aki, cu lo hala atencion di mundo completo. Sin nan apoyo ta sumamente dificil pa logra algo asina grandi y bunita. Durante e transmisionnan ta bay tin chens di gana varios premio y hasta cash!


text:
Oranjestad-Haci cambio den bo custumber di come por ta dificil. Aki ta sigui 5 tips valioso cu lo por uza pa mehora bo sistema di come.
Controla bo porcion: E cantidad cu bo ta come ta mesun importante cu kico bo ta come. Purba mantene e cantidad di porcion cu bo ta come bou control. Un porcion por ehempel di aros herbi ta ½ cup (igual na 1 cucharon pa saca aros). Un porcion di carni, pisca of galiña ta 3 oz of 100 gram (grandura di bo planta di man).
Come mas fruta y berdura: Fruta y berdura ta un bon fuente di vitamina y mineral, ta abou den caloria y rico na fibra. Nan ta contene un substancia cu bo ta haya den mata cu por yuda preveni malesanan di curason y ader. Door di come mas fruta y berdura ta haci cu bo ta come menos alimento cu’n contenido halto di vet manera carni, keshi y snacks.
Scoge pa grano completo: Producto di grano completo (volkoren) ta un bon fuente di fibra y otro nutriente cu ta hunga un rol den regula presion di sanger y salud di e curason. Bo por aumenta e cantidad di grano completo door di cambio e productonan traha cu hariña blanco pa producto traha cu hariña di grano completo.
Limita vet menos saludabel: Limita e cantidad di vet satura y trans vet cu bo ta come ta un stap importante pa reduci colesterol den bo sanger. Colesterol halto den sanger por cera e adernan di curason y celebro. Esakinan por conduci na un ataca di curason of stroke.
Kita e vet visibel for di carni prome cu preparacion y/of scoge carni y producto di lechi cu menos vet. Prepara cuminda cu vet saludabel manera azeta di oleifi y canola. Simia, noot y linasa (‘flaxseed’) ta contene vet saludabel y omega-3 cu por yuda baha e colesterol den sanger y proteha bo curason.
Reduci e cantidad di salo den bo cuminda: Comemento di un cantidad halto di salo por contribui na un presion halto cu ademas ta un factor di riesgo pa haya malesa di curason y ader. Reduci e cantidad di salo ora di cushina ta e prome stap. Mayoria di salo cu nos ta come ta bin for di cuminda procesa, di paki of bleki manera sopi y saus. Door di come cuminda fresco prepara na cas bo por reduci e cantidad di salo den bo alimentacion. Uza mas tanto condimento y specerij fresco pa duna e cuminda smaak.
Pa mas informacion tocante di un alimentacion saludabel por tuma contacto cu Departamento di Salud Publico 522-4200 of IBiSA na 5824987.


text:
E kontra di noviazgoe kontra di Instrukshon. mi haña Un par. bunita Mucha muhé i mucha. Release di bangladesh. e Arcangel Di dios.
desde describes nan Repugnante.
i den e Fièrnu.
esun Ku ta Gana.
Nos lugá, ib pa Bo Ta e mihó amigu
Hañá di nobo amigunan di Òf buska e amor di Henter su bidaRegistra, ta liber i ta fásil. Hasi e tempu pa transmishon Na e sitio ib hiba E úniko punto positivo.
Bon destinashon pa bo buska Den e di dos mitar
Mi ta buskando un hende Entre i aña. Na sirbishi di reunion periódiko, E korespondensia, e amor i E relacionnan, e amistat i Di communicacion, kreashon di famia.
Buska un hende pa henter Su bida.
Danki na e dia dediká Den e bida aki. Stima di famia, e famianan, E amigunan. Buska amigu, kasá, maestro di amor.
Ora a skucha e sientífiko Astronomy, e pone mi dilanti Di tur e pilarnan di Sabí, e números, nos a Mustra e shelu di mas, E gráfika.


text:
Banco di Caribe su MultiCard ta ideal pa Black Friday i Cyber Monday
Banco di Caribe su MultiCard ta
ideal pa Black Friday i Cyber Monday
WILLEMSTAD: E tarheta ku múltiple uso di Banco di Caribe ta den promoshon spesial e siman aki! Banco di Caribe su MultiCard ta ‘ready’ pa ‘Black Friday’ i ‘Cyber Monday’, ofresiendo bo un opshon di pago sigur i lihé riba kualke plataforma di kompra ‘online’. Kuminsando djaluna dia 31 di òktober, e MultiCard lo ta disponibel na un preis redusí di ANG 25,- únikamente pa e siman aki!
Ta kustumber di hopi kliente pa warda e periodo dinámiko di ‘Black Friday’ i ‘Cyber Monday’ pa kumpra artíkulonan di kas, elektrodoméstiko, ‘gadgets’ òf paña na un preis mas kumbiniente tantu ‘online’ komo den pakus aki na Kòrsou mes. Ademas, nos ta den pleno fin di aña i Banco di Caribe su MultiCard ta e tarheta perfekto pa fasilitá e proseso di pago online. Aparte di kumpra online, por hasi kompra den kualke pakus aki na Kòrsou mes. E MultiCard ta un tarheta prépago personalisá, ku un balides di 2 aña, ku por rekargá te na un máksimo di $2000,-. Pa esnan ku ta bayendo di biahe tambe e MultiCard ta perfekto!
Hóbennan kuminsando na un edat di 12 aña tambe por disponé di un MultiCard. Di e manera aki mayornan por siña nan yu kon pa manehá nan sèn na un edat relativamente hóben. Na momento ku hasi uso di e MultiCard, por aktivá e servisio di SMS Alert grátis; despues di kada transakshon e kliente ta risibí un mensahe di teksto indikando e lugá, montante di e transakshon èts. Asina por keda na altura di tur transakshon ku e MultiCard. Tuma nota ku e promoshon spesial aki ta bálido 1 siman so, di 31 di òktober te 4 di novèmber 2022. Por apliká fásilmente online pa un MultiCard via www.bancodicaribe.com. Pa mas informashon, porfabor yama 432 3200.


text:
ORANJESTAD – E siman aki polis a ricibi materialnan di prome auxilio pa ekipa cada vehiculo di Cuerpo Policial, pa asina nan por brinda asistencia medico inmediato ora presenta na un incidente. Ora tin casonan cu ta rekeri esaki mayoria bes ta e Agente Policial ta e prome pa yega na e sitio, sigui pa e Ambulance, pues di parti di Ministerio di Husticia y Asuntonan Social ta mira e importancia pa cada Agente Policial por ta miho prepara pa atende e tipo di casonan aki.
Segun Minister di Husticia Rocco Tjon, e tarea primordial di un Agente Policial ta pa brinda ayudo pues “hulpverlening”, y pa nan por haci esaki optimalmente, nan mester di e materialnan necesario. Pa algun tempo caba ta ensayando cu “Medic First Aid Equipment” y training pa tur personal di Cuerpo Policial. Asina por bisa cu na Juli 2022 a cuminsa practica esaki cu e prome grupo cu algun personal di “Strandpolitie”, Polis Maritimo y Polis di Bario di San Nicolaas. BRA a cubri e opleiding aki completamente, y a ricibi ekipo di asistencia di ambos HOH y Web pa por a duna e curso aki, cu un resultado sumamente positivo.
Debi na esaki, a logra concretisa e proyecto caminda tur e autonan di polis ta bay wordo ekipa cu materialnan pa nan por brinda e prome auxilio aki. A adkiri entre otro: Trauma Bags-For Natural y Torniquet with Buckle (pa tur patruya y AT), Philips HeartStart AED Defibrillator (un pa tur warda di Polis principal y un pa AT), Philips Replacement Adult SMART Pads (reserve), Philips Replacement Infant/Child SMART Pads (reserve), CPR Training Adult/ infant Manikin Kit (pa e curso), Disposable CPR Mask (pa tur Polis tin na tur momento cu nan), First Responder Bag (pa Polis Maritimo), Nasal Cannula (pa Polis Maritimo), Non-Rebreather Mask (pa Polis Maritimo).
Pues awor nos agentenan policial tin e materialnan necesario pa nan por brinda e asistencia di prome auxilio. Banda di esaki tambe a percura pa brinda opleiding cual lo cuminsa na Januari 2023 pa asina tur agente policial por haci miho uzo di e ekiponan aki cu a wordo adikiri pa nan.
ORANJESTAD - Un avion patruyero di Wardacosta Region Caribe Hulandes, a detecta riba laman grandi, paketenan ku probablemente droga den nan. Zr.Ms. Holland a manda su boto rapido di intercepcion hunto cu e helicopter a bordo di barco di Wardacosta Mericano, pa bai na e region pa buska e bultonan. Un total dimas o menos 5.000 kilo di droga a keda saca for di laman.
PALM BEACH - Awemainta pa mas o menos 1:25am Central di Polis a haya informacion cu tabata tin pelea cu a termina cu tiramento na altura di ex-Sand Bar situa na Palm Beach, Noord. Central di Polis a dirigi patruya cu maximo emergencia na e sitio.Na yegada di e patruya nan a haya un situacion caotico y mester a pidi refuerso di mas patruyanan policial. Patruyanan di Oranjestad, Santa Cruz, Noord, San Nicolas y RRT a bin duna nan colega un man.
MACUARIMA – E siman aki Cuerpo Policial Aruba a inaugural su website nobo, den un otro etapa pa sigui innova y cana hunto cu tecnologia moderno. Tabata pa hopi tempo KPA no tabata tin un website. Despues di a sinta hunto y trece algun concepto nobo conhuntamento cu altocomisario Sr. Ramon Arnhem a yega e momento pa lansa e website nobo di KPA.
WILLEMSTAD - Diasabra ultimo Wardacosta a ricibi un notifikashon di Wardakosta di Venezuela, ku un boto tabatin problema ku su motor. E boto tabata drif riba laman den e area di responsabilidat di Wardakosta Karibe Hulandes i e tres okupantenan di e boto tabatin nesesidat di yudansa agudo.
ORANJESTAD - Awenochi pa mas o menos 8:08pm, central di polis a haya informacion cu bisiñanan a tende un tiro y despues gritonan fuerte den vecindario di e tanki di Savaneta. Bisiñanan mes a bay tira un bista y a haya un homber cu herida di tiro. Central di Polis a despacha diferente unidad hunto cu ambulance cu maximo urgencia na e sitio di sucedido.
ORANJESTAD - Polis a informa dialuna marduga cu e chauffeur cu a causa e accidente hit & run fatal, ta deteni. Segun nan informacion, Departamento di trafico a sigui cu e investigacion di e accidente fatal cu a tuma lugar riba diadomingo mainta trempan. E investigadornan a haci un detencion relampago riba e mesun dia. A detene e chauffeur cu ta sospechoso di fam G. Di 24 aña di edad. E chauffeur aki ta detene pa articulo 4 lid 2 jo. articulo 40 lid 1-A y lid 2-A di Landsverordering Wegverkeer. E investigacion pa e caso lamentabel aki ta den pleno desaroyo pa departamento di trafico.


text:
Aruba
EcoTech a ricibi trucknan nobo “Zero Emission”
Ecotech Aruba N.V. a ricibi tres truck di recoge sushi completamente nobo. E trucknan aki ta Zero Emission, cu ta nifica cu nan ta bon pa nos medio ambiente. E tres trucknan ta di marca Mack Rear Load 2022 modelo Terrapro TE64R cu 32 yarda cubico y MC Neilus body cu USA emission (US’17), motor MP-7 (11.L), e trucknan aki ta haci uzo di diesel U.L.S.D. y DEF Fluid.
E modelo aki, cu ta inclui e “USA emission” ta nobo den e flota di EcoTech y ta p’esey nan mecanico- y chauffeurnan a ricibi varios dia di training intensivo. A manda busca un “Mack Master Technician”, cu tabata encarga pa e capacitacion, pa sigura cu tur chauffeur ta bon capacita y ta na altura di tur standard. Tur a completa e capacitacion, awo e ekipo di Ecotech y e ekipo di ATCO Garage por realisa e maximo eficacia di operacion pa cumpli cu nan mision diario.
Emission control system ta existi pa reduci e impacto negativo, tanto riba salud di e ser humano, como tambe pa medio ambiente. Pa cumpli cu e standardnan di emission, Mack a instala un diesel particulate filter(DPF) den e exhaust downstream di e turbocharger turbine.
E dos obhetivonan principal di filter di e particulanan diesel (DPF) ta pa gara e particulanan (PM) y converti e ‘hydrocarbons’ no mecanico *NMHC) den vapor di awa H2O).
Idea principal ta pa eventualmente cambia e flota completo cu e motor- y emisionnan aki. Di e forma aki Ecotech Aruba N.V. lo contribui na un miho medio ambiente y lo bira mas sostenibel. Tira un bista riba caya pa e trucknan maneha pa Rodnet, Joslin y Jaider!
EcoTech Aruba ta existi desde aña 1985 caba y como tal ta un pionero den e industria aki. Na aña 2009 a crea Ecotech Freezone, cu un planta di separacion profesional y unico den Caribe. Desde cinco aña caba nan ta encarga pa procesa un gran parti di desperdicio na Aruba, tanto esunnan comercial como esunnan residencial. EcoTech ta ofrece servicio di recogemento di sushi, tanto di clientenan residencial, comercial, medico, maritimo y industrial. Nan ta ofrece tur cliente toternan moderno, waste bins, buckets mas grandi y hasta oil totes, cu nan ta transporta uzando nan trucknan di marca Mack. Mas ainda, Ecotech ta ofrece servicio septico, vacuum services, azeta di cushina y coleccion di azeta di motor, banda di coleccion di sushi di construccion y demolicion y hopi mas. E compania ta certifica pa ISO 9001, ISO 14001 y OHSAS 18001.


text:
E dia tan spera a yega, The Casino at The Ritz-Carlton, Aruba lo saca e feliz ganado di su campaña Deal or Wheel diasabra awo: E GANADO LO POR SCOGE E FERRARI 488 SPIDER OF $250,000 CASH!
Palm Beach, Aruba | E grandioso dia a yega! Diasabra awo, dia 14 di December, The Casino at The Ritz-Carlton, Aruba lo bay saca e feliz ganador di su campaña ‘Deal or Wheel’ unda cu lo tin e opcion pa ‘DEAL OR WHEEL’: E feliz ganador lo por bay cu e FERRARI 488 SPIDER of $250,000 CASH! Na Januari 2019 The Casino at The Ritz-Carlton, Aruba a marca historia ora nan a lansa e tremendo campaña unda nan ta rifa un Ferrari 488 Spider. Na October 2019 The Casino at The Ritz-Carlton, Aruba a anuncia cu lo tin e extra opcion pa scohe e Ferrari 488 Spider of $250,000 cash. E magnitud di e campaña aki ta algo historico den Caribe, unda cu un casino ta duna su bishitantenan e oportunidad pa gana e auto unico aki of e opcion di e suma di $250,000 cash. Tur e bishitantenan di The Casino at The Ritz-Carlton, Aruba por participa ainda te cu diasabra December 14 te cu 8.00 pm. Pa participa ta hopi facil: mester ta miembro of mester bira miembro di e VIP Club. Pa cada 80 punto acumula riba slot machines of $40 den theoretical win na weganan di mesa lo bo ricibi un ticket di rifa. Pa 9.00 pm exacto lo saca e 5 finalistanan for di e ‘raffle pool’ pa asina completa e total di 20 finalista cu lo competi den e gran final. E feliz ganador di e tremendo Ferrari 488 Spider of $250,000 cash lo wordo selecta pa 12or di anochi na The Casino at The Ritz-Carlton, Aruba. E grandioso evento lo cuminsa pa 8.00 pm cu entretenimiento en bibo di e banda Buleria cu sigur lo pone un tremendo ambiente. Tambe lo tin un menu special pa e bishitantenan local na e Divi Lounge unda lo por scohe un bebida y snacks pa un suma hopi atractivo. E bishitantenan di The Casino at The Ritz-Carlton, Aruba ta super entusiasma pa sa si nan lo ta e feliz ganador di e auto luhoso y unico aki of di e $250,000 cash. The Casino at The Ritz-Carlton, Aruba ta hopi contento cu e reaccionnan positivo y ya ta preparando un tremendo campaña pa aña 2020. The Casino at The Ritz-Carlton, Aruba ta conoci pa brinda servicio di alta calidad y ta garantisa un experiencia unico. Tambe The Casino at The Ritz-Carlton, Aruba ta ofrece un di e miho Tier Program riba e isla unda nan clientenan fiel por goza di beneficionan exclusivo. Pa mas informacion tocante con pa participa ainda pa gana e Ferrari 488 Spider of $250,000 cash, por bishita The Casino at The Ritz-Carlton, Aruba su VIP Desk of por yama na 527-2276/ 527-2277 y nan lo asisti cu tur detayenan di con pa participa y GANA.


text:
Gobièrnu di Kòrsou ta traha huntu ku Universidat di Korsou pa kreashon di e área di rekreo nobo den bario di Tera Kòrá. Esaki ta den kuadro di e trabounan di e di 10 Fondo pa Desaroyo Europeo.
Djabièrnè último, 5 di aprel 2019, studiantenan di faktultat tékniko huntu ku studiantenan di Colombia mustra nan trabounan.
Di parti di Gobièrnu Minister President sr. Rhuggenaath i Minister di VVRP sra. Jesus-Leito tabata presente.
Área di rekreo Tera Kòrá
Gobièrnu di Kòrsou ta traha huntu ku Universidat di Korsou pa kreashon di e área di rekreo nobo den bario di Tera Kòrá. Esaki ta den kuadro di e trabounan di e di 10 Fondo pa Desaroyo Europeo.


text:
Sientífikonan a haña base militar Nazi.
Resientemente a redeskubrí, un base militar Nazi sekreto bandoná mas ku 70 aña pasá. Sientífikonan ruso a haña e base situá riba e isla ártiko di Alexandra, asina e korant The Independent ta raportá. E isla Alexandra a sirbi komo un stashon táktiko di wer, pa e Nazinan durante di dos guera mundial, ora ku konosementu di wer tabata vital pa determiná ki ora ta move ku e trupa, ekiponan di guera i barku. Debí na nòmber dje base "Schatzgraber" òf "Treasure Hunter", algun ta kere ku a uzé tambe pa mantené sierto relikia antiguo.
Tin indikashon ku a konstruí e base na 1942, e mésun aña ku Adolf Hitler a invadí Rusia. Sinembargo e Nazinan ku tabata stashoná ei nan, a keda fòrsá pa bandoná e pòst na 1944, ora ku nan a keda venená, dor di kome karni kontaminá di bernan polar. Un barku supmarino a reskatá e habitantenan ku a bira malu na e base, pero a laga hopi provishon atras. Sientífikonan a deskubrí munishon, patronchi, bleki di gas i dokumentu. Tur loke nan a haña a keda konservá di forma intakto, debí na e temperatura ekstremadamente friu di ártiko.


text:
Cartagena de Indias
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Cartagena, conoci durante era colonial como Cartagena de Indias, ta un cuidad na Colombia y capital di e departamento Bolívar. Su poblacion metropolitano ta conta 1,028,736 habitante na 2019.
E ta un puerto importante na costa norte di Colombia den region di costa caribense. Funda na 1544, e ciudad ta ubica strategicamente entre e riunan Magdalena y Sinú, locual a facilita acceso na e interior di Granada Nobo y a convertie den e puerto mayor pa comercio entre Spaña y su imperio ultramar y estableciendo asina su importancia fo'i inicio di decada 1540.


text:
Dia 20 di november ta Dia di Mucha y ful rond di nos isla ta pone atencion na esaki y Centro di Bario Savaneta ta organisa un actividad gratis pa tur nos muchanan.
E tratado Derecho di Mucha ta un di e tratadonan di Derecho Humano cu ta duna un mucha, como grupo special y vulnerable, mas derecho; porhempel proteccion y cuido special. Ta importante pa nos muchanan ta sintinan sigur y stima tur dia di nan bida.
Diadomingo 20 di november nos ta bay tin diferente area unda nos muchanan por bin pasa un rato ameno den nos centro. Den e sala grandi lo ta bay tin wega di mesa, den e patio lo ta bay tin Dinojump pa nos muchanan. Riba veld deportivo ta bay tin; wega popular, obstacle course y wega deportivo. E actividad
ta di 3 pa 6 pm y ta gratis pa un y tur. Muchanan por bin cu nan boter di awa, nos lo tin jug available pa yena nan. Bar y cushina ta bon surti.
Danki na Stichting Hungateca y Reach Your Goal Foundation pa ayudo cu material. Tambe na Fundacion Muher Briyante, Proyecto Tur cos ta Posible y Mariniers Kazerne pa ayudo cu lider.
Nos kier invita henter pueblo di Aruba en particular nos muchanan pa pasa Centro di Bario Savaneta y disfruta di tur wega cu lo bay tin.
‘Like’ nos Facebook page: Centro di Bario Savaneta y click ‘Follow’ pa asina sigui nos y keda na altura di tur nos actividadnan. Pa mas informacion di actividad, por manda un email na actividad.cbs@gmail.com of tuma contacto cu Roseline via whatsapp na 569-3900.